Avis juridique important

|

31981D0691

81/691/ETY: Neuvoston päätös, tehty 4 päivänä syyskuuta 1981, Etelämantereen meren elollisten luonnonvarojen säilyttämistä koskevan yleissopimuksen tekemisestä

Virallinen lehti nro L 252 , 05/09/1981 s. 0026 - 0035 Suomenk. erityispainos Alue 11 Nide 10 s. 0027  Espanjank. erityispainos: Luku 04 Nide 1 s. 0175  Ruotsink. erityispainos Alue 11 Nide 10 s. 0027  Portugalink. erityispainos: Luku 04 Nide 1 s. 0175

NEUVOSTON PÄÄTÖS,tehty 4 päivänä syyskuuta 1981,Etelämantereen meren elollisten luonnonvarojen säilyttämistä koskevan yleissopimuksen tekemisestä (81/691/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 43 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo, ettäEtelämantereen meren herkkä ekologinen tasapaino edellyttää sen merellisten luonnonvarojen hoidon ja säilyttämisen kansainvälistä sääntelyä,tätä varten laadittiin Canberrassa toukokuussa 1980 pidetyssä diplomaattisessa kokouksessa, johon yhteisö osallistui, kansainvälinen yleissopimus Etelämantereen meren elollisten luonnonvarojen säilyttämisestä, jäljempänä "yleissopimus",yleissopimus tulee voimaan kolmantenakymmenentenä päivänä sen jälkeen, kun kahdeksas ratifioimiskirja on talletettu; voimaantulon jälkeen yhteisö voi liittyä yleissopimukseen, jaluonnonvarojen säilyttämisen tukemiseksi yleissopimuksessa tarkoitetulla alueella, jolla yhteisön kalastajat harjoittavat toimintaansa, on tarpeen, että yhteisö liittyy yleissopimukseen,ON PÄÄTTÄNYT SEURAAVAA:1 artikla Hyväksytään Euroopan talousyhteisön puolesta yleissopimus Etelämantereen meren elollisten luonnonvarojen säilyttämisestä.Yleissopimuksen teksti on liitetty tähän päätökseen.2 artikla Neuvoston puheenjohtaja tallettaa hyväksymisasiakirjan Australian hallituksen huostaan yleissopimuksen XXVIII artiklan mukaisesti(3).3 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 4 päivänä syyskuuta 1981.Neuvoston puolestaPuheenjohtajaP. WALKER(1) EYVL N:o C 317, 4.12.1980, s. 4(2) EYVL N:o C 101, 4.5.1981, s. 116(3) Neuvoston pääsihteeristö julkaisee yleissopimuksen yhteisöä koskevan voimaantulopäivän Euroopan yhteisöjen virallisessa lehdessä


title: 2006/819/EY: Euroopan parlamentin päätös, tehty 27 päivänä huhtikuuta 2006 , kuudennen, seitsemännen, kahdeksannen ja yhdeksännen Euroopan kehitysrahaston talousarvion toteuttamiseen liittyvien tilien päättämisestä varainhoitovuonna 2004

text:
               6.12.2006

               FI

               Euroopan unionin virallinen lehti

               L 340/53

         EUROOPAN PARLAMENTIN PÄÄTÖS,
   tehty 27 päivänä huhtikuuta 2006,
   kuudennen, seitsemännen, kahdeksannen ja yhdeksännen Euroopan kehitysrahaston talousarvion toteuttamiseen liittyvien tilien päättämisestä varainhoitovuonna 2004
   (2006/819/EY)
   EUROOPAN PARLAMENTTI, joka

               —

               ottaa huomioon komission kertomuksen varainhoitovuotta 2003 koskevien vastuuvapauden myöntämispäätösten seurannasta (KOM(2005)0449),

               —

               ottaa huomioon komission tiedonannon ”Kuudennen, seitsemännen, kahdeksannen ja yhdeksännen Euroopan kehitysrahaston taseet ja tulostilit — varainhoitovuosi 2004” (KOM(2005)0485 — C6-0430/2005),

               —

               ottaa huomioon komission tiedonannon ”Vuotta 2004 koskeva kuudennen, seitsemännen, kahdeksannen ja yhdeksännen Euroopan kehitysrahaston varainhoitokertomus” (KOM(2005)0307),

               —

               ottaa huomioon tilintarkastustuomioistuimen vuosikertomuksen kuudennesta, seitsemännestä, kahdeksannesta ja yhdeksännestä Euroopan kehitysrahastosta (EKR) rahoitetuista toimista varainhoitovuodelta 2004 sekä liitteenä olevat asianomaisten toimielinten vastaukset (1),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta (2),

               —

               ottaa huomioon tilintarkastustuomioistuimen erityiskertomuksen nro 2/2005 EKR:n talousarviotuesta AKT-maille: komission tapa hallinnoida julkistalouden uudistusta, sekä komission vastaukset (3) (annettu EY:n perustamissopimuksen 248 artiklan 4 kohdan toisen alakohdan mukaisesti),

               —

               ottaa huomioon neuvoston 22. helmikuuta 2006 antamat suositukset (5677/2006 — C6-0094/2006, 5679/2006 — C6-0095/2006, 5680/2006 — C6-0096/2006, 5681/2006 — C6-0097/2006),

               —

               ottaa huomioon neljännen AKT–EY-yleissopimuksen toisen rahoituspöytäkirjan mukaisesta yhteisön tukien rahoituksesta ja hoidosta 20. joulukuuta 1995 tehdyn neuvostossa kokoontuneiden jäsenvaltioiden hallitusten edustajien sisäisen sopimuksen 33 artiklan (4),

               —

               ottaa huomioon neuvostossa kokoontuneiden jäsenvaltioiden hallitusten edustajien välillä 18. syyskuuta 2000 tehdyn ja Cotonoussa Beninissä 23. kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaista yhteisön tukien rahoitusta ja hoitoa sekä taloudellisen avun jakamista EY:n perustamissopimuksen neljännessä osassa tarkoitetuille merentakaisille maille ja alueille koskevan sisäisen sopimuksen 32 artiklan (5),

               —

               ottaa huomioon EY:n perustamissopimuksen 276 artiklan,

               —

               ottaa huomioon 16. kesäkuuta 1998 annetun neljänteen AKT–EY-yleissopimukseen perustuvaan kehitysrahoitusyhteistyöhön sovellettavan varainhoitoasetuksen 74 artiklan (6),

               —

               ottaa huomioon 27. maaliskuuta 2003 annetun yhdeksänteen Euroopan kehitysrahastoon sovellettavan varainhoitoasetuksen 119 artiklan (7),

               —

               ottaa huomioon työjärjestyksen 70 artiklan ja 71 artiklan ensimmäisen kohdan kolmannen luetelmakohdan sekä liitteen V,

               —

               ottaa huomioon talousarvion valvontavaliokunnan mietinnön ja kehitysyhteistyövaliokunnan lausunnon (A6-0110/2006),

               1.

               panee merkille, että kuudennen, seitsemännen, kahdeksannen ja yhdeksännen Euroopan kehitysrahaston (EKR) taloudellinen tilanne oli 31. joulukuuta 2004 seuraava:
               Euroopan kehitysrahastojen varojen kokonaiskäyttö 31. joulukuuta 2004

                           (miljoonaa euroa)

                              Tilanne vuoden 2003 lopussa
                               (10)

                              Talousarvion toteuttaminen varainhoitovuonna 2004
                               (10)

                              Tilanne vuoden 2004 lopussa
                               (10)

                           Kokonais-määrä

                           Toteuttamisaste %  (9)

                           6.
                           EKR

                           7.
                           EKR

                           8.
                           EKR

                           9.
                           EKR

                           Kokonais-määrä

                           6.
                           EKR

                           7.
                           EKR

                           8.
                           EKR

                           9.
                           EKR

                           Kokonais-määrä  (10)

                           Toteuttamisaste %  (9)

                                       A —

                                       Varat
                                        (8)

                              43 408,7

                           -32,2

                           -58,4

                           - 172,3

                           656,0

                              393,1

                              7 439,4

                              10 867,7

                              11 590,6

                              13 904,1

                              43 801,8

                           B —   Käyttö

                                       1.

                                       Rahoitussitoumukset

                              33 317,0

                              76,8

                              -32,2

                              -58,4

                              - 172,3

                              2 638,1

                              2 375,2

                              7 439,4

                              10 867,7

                              11 590,6

                              5 794,5

                              35 692,2

                              81,5

                                       2.

                                       Yksittäiset oikeudelliset sitoumukset

                              27 566,9

                              63,5

                              28,7

                              121,4

                              848,7

                              1 747,5

                              2 746,3

                              7 378,3

                              10 418,5

                              9 775,2

                              2 741,2

                              30 313,2

                              69,2

                                       3.

                                       Maksut
                                        (9)

                              23 504,1

                              54,1

                              30,0

                              244,5

                              1 191,9

                              947,6

                              2 413,9

                              7 312,1

                              9 849,6

                              7 531,1

                              1 225,2

                              25 918,0

                              59,2

                                       C —

                                       Maksamatta (B1–B3)

                              9 812,9

                              22,6

                              127,3

                              1 018,1

                              4 059,5

                              4 569,3

                              9 774,1

                              22,3

                                       D —

                                       Käytettävissä olevat varat (A–B1)

                              10 091,7

                              23,2

                              0,0

                              0,0

                              0,0

                              8 109,6

                              8 109,6

                              18,5

                              Lähde: Tilintarkastustuomioistuimen vuosikertomus kuudennesta, seitsemännestä, kahdeksannesta ja yhdeksännestä Euroopan kehitysrahastosta rahoitetuista toimista varainhoitovuodelta 2004 (EUVL C 301, 30.11.2005, s. 257).

               2.

               hyväksyy kuudennen, seitsemännen, kahdeksannen ja yhdeksännen Euroopan kehitysrahaston varainhoitovuoden 2004 talousarvion toteuttamiseen liittyvien tilien päättämisen;

               3.

               kehottaa puhemiestä välittämään tämän päätöksen neuvostolle, komissiolle, tilintarkastustuomioistuimelle ja Euroopan investointipankille sekä julkaisemaan ne Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 301, 30.11.2005, s. 249.

      (2)  EUVL C 301, 30.11.2005, s. 261.

      (3)  EUVL C 249, 7.10.2005, s. 1.

      (4)  EYVL L 156, 29.5.1998, s. 108.

      (5)  EYVL L 317, 15.12.2000, s. 355.

      (6)  EYVL L 191, 7.7.1998, s. 53.

      (7)  EUVL L 83, 1.4.2003, s. 1.

      (8)  Jotta tilinpäätöstä koskevat tiedot olisivat yhdenmukaisia komission rahoituksen toteutumista koskevien selvitysten kanssa, nämä luvut eivät sisällä Euroopan investointipankin nykyään autonomisesti hallinnoimia toimia. (Vuoden 2003 lopussa: varat 2 245 miljoonaa euroa, rahoitussitoumukset 366 miljoonaa euroa, yksittäiset oikeudelliset sitoumukset 140 miljoonaa euroa ja maksut 4 miljoonaa euroa.)

      (9)  Prosentuaalisena osuutena varoista.

      (10)  Kuudennen, seitsemännen, kahdeksannen ja yhdeksännen Euroopan kehitysrahaston alkuperäiset määrärahat, korot, muut varat ja siirrot edeltävistä EKR:ista.

      Lähde: Tilintarkastustuomioistuimen vuosikertomus kuudennesta, seitsemännestä, kahdeksannesta ja yhdeksännestä Euroopan kehitysrahastosta rahoitetuista toimista varainhoitovuodelta 2004 (EUVL C 301, 30.11.2005, s. 257).
    ---documentbreak---

               6.12.2006

               FI

               Euroopan unionin virallinen lehti

               L 340/56

         EUROOPAN PARLAMENTIN PÄÄTÖSLAUSELMA,
   joka sisältää huomautukset, jotka ovat erottamaton osa päätöstä vastuuvapauden myöntämisestä kuudennen, seitsemännen, kahdeksannen ja yhdeksännen Euroopan kehitysrahaston talousarvion toteuttamisesta varainhoitovuonna 2004
   EUROOPAN PARLAMENTTI, joka

               —

               ottaa huomioon komission kertomuksen varainhoitovuotta 2003 koskevien vastuuvapauden myöntämispäätösten seurannasta (KOM(2005)0449),

               —

               ottaa huomioon komission tiedonannon ”Kuudennen, seitsemännen, kahdeksannen ja yhdeksännen Euroopan kehitysrahaston taseet ja tulostilit — varainhoitovuosi 2004” (KOM(2005)0485 — C6-0430/2005),

               —

               ottaa huomioon komission tiedonannon ”Vuotta 2004 koskeva kuudennen, seitsemännen, kahdeksannen ja yhdeksännen Euroopan kehitysrahaston varainhoitokertomus” (KOM(2005)0307),

               —

               ottaa huomioon tilintarkastustuomioistuimen vuosikertomuksen kuudennesta, seitsemännestä, kahdeksannesta ja yhdeksännestä Euroopan kehitysrahastosta (EKR) rahoitetuista toimista varainhoitovuodelta 2004 sekä liitteenä olevat asianomaisten toimielinten vastaukset (1),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta (2),

               —

               ottaa huomioon tilintarkastustuomioistuimen erityiskertomuksen nro 2/2005 EKR:n talousarviotuesta AKT-maille: komission tapa hallinnoida julkistalouden uudistusta, sekä komission vastaukset (3) (annettu EY:n perustamissopimuksen 248 artiklan 4 kohdan toisen alakohdan mukaisesti),

               —

               ottaa huomioon Yhdistyneiden Kansakuntien vuosituhannen kehitystavoitteita koskevan raportin vuodelta 2005 (4),

               —

               ottaa huomioon 1. maaliskuuta 2001 antamansa päätöslauselman komission tiedonannosta neuvostolle ja Euroopan parlamentille Euroopan yhteisön kehitysyhteistyöpolitiikasta (5),

               —

               ottaa huomioon 9. maaliskuuta 2005 antamansa päätöslauselman AKT:n ja EU:n yhteisen parlamentaarisen edustajakokouksen toiminnasta vuonna 2004 (6),

               —

               ottaa huomioon 8. kesäkuuta 2005 antamansa päätöslauselman politiikan haasteista ja rahoitusmahdollisuuksista laajentuneessa unionissa 2007–2013 (7),

               —

               ottaa huomioon 17. marraskuuta 2005 antamansa päätöslauselman Afrikan kehitysstrategiasta (8),

               —

               ottaa huomioon yhteistyötoimisto EuropeAidin vuotuisen toimintakertomuksen 2004,

               —

               ottaa huomioon komission tiedonannon ”Vuosikertomus 2005 Euroopan yhteisön kehitysyhteistyöpolitiikasta ja ulkoisen avun toimeenpanosta vuonna 2004” (KOM(2005)0292),

               —

               ottaa huomioon neuvoston 22. helmikuuta 2006 antamat suositukset (5677/2006 — C6-0094/2006, 5679/2006 — C6-0095/2006, 5680/2006 — C6-0096/2006, 5681/2006 — C6-0097/2006),

               —

               ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa, Beninissä 23. kesäkuuta 2000 allekirjoitetun AKT–EY-kumppanuussopimuksen (9) (Cotonoun sopimus),

               —

               ottaa huomioon neljännen AKT–EY-yleissopimuksen toisen rahoituspöytäkirjan mukaisesta yhteisön tukien rahoituksesta ja hoidosta 20. joulukuuta 1995 tehdyn neuvostossa kokoontuneiden jäsenvaltioiden hallitusten edustajien sisäisen sopimuksen 33 artiklan (10),

               —

               ottaa huomioon neuvostossa kokoontuneiden jäsenvaltioiden hallitusten edustajien välillä 18. syyskuuta 2000 tehdyn Cotonoun sopimuksen rahoituspöytäkirjan mukaista yhteisön tukien rahoitusta ja hoitoa sekä taloudellisen avun jakamista EY:n perustamissopimuksen neljännessä osassa tarkoitetuille merentakaisille maille ja alueille koskevan sisäisen sopimuksen 32 artiklan (11),

               —

               ottaa huomioon EY:n perustamissopimuksen 276 artiklan,

               —

               ottaa huomioon 16. kesäkuuta 1998 annetun, neljänteen AKT–EY-yleissopimukseen perustuvaan kehitysrahoitusyhteistyöhön sovellettavan varainhoitoasetuksen 74 artiklan (12),

               —

               ottaa huomioon 27. maaliskuuta 2003 annetun, yhdeksänteen Euroopan kehitysrahastoon sovellettavan varainhoitoasetuksen 119 ja 120 artiklan (13),

               —

               ottaa huomioon työjärjestyksen 70 artiklan ja 71 artiklan ensimmäisen kohdan kolmannen luetelmakohdan sekä liitteen V,

               —

               ottaa huomioon talousarvion valvontavaliokunnan mietinnön ja kehitysyhteistyövaliokunnan lausunnon (A6-0110/2006),

               A.

               ottaa huomioon, että 27. maaliskuuta 2003 annetun yhdeksänteen Euroopan kehitysrahastoon sovellettavan varainhoitoasetuksen 119 artiklassa säädetään, että komissio pyrkii kaikin tavoin toimimaan vastuuvapauden myöntämistä koskevaan päätökseen liitettyjen huomautusten mukaisesti ja antaa Euroopan parlamentin pyynnöstä selvityksen toimenpiteistä, jotka on toteutettu näiden huomautusten perusteella,

               B.

               ottaa huomioon, että ulkoisen avun hallintouudistus käynnistettiin toukokuussa 2000 (14) ja että Euroopan yhteisön kehitysyhteistyöpolitiikan uudistus käynnistettiin marraskuussa 2000 (15),

               C.

               ottaa huomioon, että Cotonoun sopimus tuli voimaan 1. huhtikuuta 2003,

         Euroopan kehitysrahastot ja vuosituhannen kehitystavoitteet

               1.

               katsoo, että kehitysyhteistyöpolitiikka on olennainen osa Euroopan unionin ulkoisia toimia, joiden tavoitteena on poistaa köyhyys toteuttamalla yhteiskunnallisia ja taloudellisia uudistuksia, vahvistamalla yhteiskunnallisia perusrakenteita sekä koulutus- ja terveydenhuoltorakenteita, lisäämällä köyhän kansanosan tuotantokapasiteettia, varmistamalla kestävän kehityksen ja takaamalla tuen asianomaisille maita, jotta ne voisivat edistää paikallista kasvua ja potentiaalia; pitää myönteisenä sitä, että komissio jatkaa ponnisteluja vuosituhannen kehitystavoitteiden saavuttamiseksi;

               2.

               katsoo, että Euroopan kehitysrahasto (EKR) on tärkeä väline edellä mainitun politiikan toteuttamisessa Afrikan, Karibian ja Tyynenmeren valtioissa (AKT-valtiot) ja että sitä on tehostettava asettamalla etusijalle köyhyyden poistamiseen tarkoitetut toimet sekä toteuttamalla toimet nopeammin avoimesti, vastuullisesti ja moitteettoman varainhoidon periaatteita noudattaen;

               3.

               myöntää, että unionin antaman tuen vaikutusta vuosituhannen kehitystavoitteiden saavuttamiseen on vaikea mitata, koska useat avunantajat toimivat yhdessä; kehottaa komissiota pyrkimään pontevammin luomaan asianmukaisen järjestelmän tuen vaikutusten mittaamiseksi eikä tyytymään vain mittaamaan kehitysmaiden edistymistä vuosituhannen kehitystavoitteiden saavuttamisessa;

               4.

               on tilintarkastustuomioistuimen (16) kanssa samaa mieltä siitä, että käyttöön tulisi ottaa indikaattorit, jotka ovat objektiivisia, hyödyllisiä, kattavia ja tuen tuotosta kuvastavia; luottaa siihen, että kyseiset indikaattorit kehitetään kaudeksi 2007–2013;

               5.

               panee merkille, että vuonna 2004 EuropeAidin AKT-valtioille suuntaamasta 2 723 miljoonan euron kokonaisrahoituksesta (EKR ja Euroopan unionin yleinen talousarvio) 41 prosenttia (1 129 miljoonaa euroa) kohdistettiin infrastruktuureihin ja sosiaalipalveluihin; pahoittelee, että vain 12 miljoonaa euroa (0,4 %) osoitettiin ”perusopetukseen” ja 74 miljoonaa euroa (2,7 %) ”perusterveydenhuoltoon” huolimatta parlamentin edellisen vastuuvapauden myöntämistä koskevan päätöslauselman (17) kohdassa 6 esitetystä suosituksesta; kehottaa komissiota lisäämään kyseisille aloille suunnattavia määrärahoja ja pyytää, että perusopetuksen ja perusterveydenhuollon osuutta unionin kehitysyhteistyömenoista kasvatetaan kehitysmaissa huomattavasti;

               6.

               pitää ehdottoman tärkeänä sitä, että vuosituhannen merkittävimpiin kehitystavoitteisiin kuuluvat terveydenhuolto- ja koulutusala asetetaan seuraavissa maakohtaisia strategia-asiakirjoja koskevissa neuvotteluissa selkeämmin etusijalle;

               7.

               on tyytyväinen siihen, että alakohtaista talousarviotukea (18) pidetään keinona lisätä koulutus- ja terveydenhuoltoalan rahoitusta; pitää tätä vaihtoehtoa yleistä talousarviotukea tehokkaampana, jopa silloin, kun sen ehtona on alalla tapahtuva edistys;

               8.

               tukee komissiota sen ponnisteluissa Cotonoun sopimuksen määräysten täytäntöönpanemiseksi; toteaa kuitenkin, että komissio ei ole edistänyt asianmukaisesti oikeudenmukaista kauppaa, vaikka asia on kirjattu sopimuksen 23 artiklan g kohtaan; kehottaa komissiota antamaan tukensa Cotonoun sopimuksen kaikille määräyksille ja erityisesti 23 artiklan g kohdalle, joka koskee kaupan kehittämistä, myös oikeudenmukaisen kaupan edistämistä;

               9.

               katsoo, että demokratia, hyvä hallinto, ihmisoikeudet, tasa-arvo ja erityisesti naisten oikeuksien kunnioittaminen, oikeusvaltioperiaatteen vahvistaminen sekä tuomioistuinlaitoksen hallinnon ja siviilihallinnon tehostaminen ovat jo sellaisenaan tärkeitä arvoja, joita on pidettävä jatkossakin unionin ulkoisen avun tavoitteina ja jotka voivat myös vaikuttaa myönteisesti ulkoisen avun hankkeiden hallintoon;

         Kirjanpito

               10.

               on huolissaan siitä, että EKR:n kirjanpidon uudistusta ei ole saatu päätökseen suunnitellussa määräajassa ja että tällä hetkellä EKR:n tilinpidossa käytetään tietokoneavusteista kirjanpitojärjestelmää (OLAS); pyytää saada puolen vuoden välein tietoja uuden integroidun atk-järjestelmän (ABAC-FED) nykyaikaistamisen etenemisestä ja käyttöönotosta päätoimipaikassa ja lähetystöissä;

               11.

               panee merkille, että vaikka tilintarkastustuomioistuin ei tarkasta eikä Euroopan parlamentti valvo Euroopan investointipankin hallinnoimia EKR:jen varoja osana vastuuvapausmenettelyä, ne on sisällytetty EKR:jen kirjanpitoon; katsoo, että avoimuus lisääntyisi, jos näistä varoista annettaisiin tietoja (summat käyttötarkoituksen mukaan ja yhteenveto tuloksista) viranomaiselle, joka vastaa vastuuvapauden myöntämisestä EKR:jen tilinpidosta; kehottaa Euroopan investointipankkia ja komissiota toimittamaan nämä tiedot ja julkaisemaan ne EKR:ja koskevissa kertomuksissaan;

         Tarkastuslausuma

               12.

               panee merkille, että lukuun ottamatta seuraavia ongelmia (19) tilintarkastustuomioistuin katsoo, että tilinpäätökset ja tulostilit antavat luotettavan kuvan kuudennen, seitsemännen, kahdeksannen ja yhdeksännen EKR:n tuloista ja menoista:

                           a)

                           taseen vastaavaa-puolta koskevat tiedot ovat puutteelliset, sillä komissio ei ole tutkinut riittävästi, mikä osuus jäljellä olevista ennakoista velallisten on palautettava EKR:oon;

                           b)

                           epävarmoja saatavia koskevat varaukset ovat puutteellisia; varaukset eivät kuvasta luottotappioiden todellista määrää;

                           c)

                           tilinpäätökseen liitetyssä selvityksessä ilmoitettu Stabex-varojen määrä (832 miljoonaa euroa) on epäluotettava;

               13.

               panee merkille, että tilintarkastustuomioistuimen vuosikertomuksen mukaan sisäisen valvonnan huomattavat puutteet eivät sisältyneet EuropeAidin pääjohtajan vuotuiseen toimintakertomukseen; toteaa, että kyseiset puutteet liittyvät erityisesti tarkastukseen ja valvontaan ja että ne vaikuttavat kansallisten tulojen ja menojen hyväksyjien hallinnointikykyihin, mikä lisää työtä lähetystöissä; pyytää komissiota ryhtymään asianmukaisiin toimenpiteisiin ja antamaan niistä selvityksen;

               14.

               toteaa tilintarkastustuomioistuimen katsovan tilien perustana olevien toimien laillisuutta ja asianmukaisuutta koskevissa päätelmissään, että varainhoitovuoden tulot, EKR:ille myönnetyt määrät sekä maksusitoumukset ja maksut ovat kokonaisuutena arvioiden lailliset ja asianmukaiset;

               15.

               muistuttaa tilintarkastustuomioistuimen korostavan vuosikertomuksessaan, ettei komission valvontaympäristön ulkopuolisia tahallisia väärinkäytöksiä tai lahjontatoimia voi niiden luonteesta johtuen tunnistaa järjestelmällisesti tilintarkastustuomioistuimen tarkastusperiaatteita ja -standardeja noudattaen; katsoo, että komission on tästä johtuen valvottava kaikissa ulkoiseen apuun liittyvissä toimissaan, että

                           —

                           sen valvontaympäristöä suojellaan, laajennetaan, vahvistetaan tai tehostetaan

                           —

                           petosten, väärinkäytösten tai hallinnollisten epäkohtien ilmiantajia suojellaan sekä komission palveluissa ja sen välittäjien keskuudessa, kansallisten tulojen ja menojen hyväksyjien keskuudessa että edunsaajajärjestöissä edellä kohdassa 9 esitetyn suosituksen mukaisesti;

         Varainhallintoa koskeva selvitys

               16.

               panee tyytyväisenä merkille varainhallintoa koskevassa selvityksessä annettujen tietojen määrän ja laadun parantuneen, mutta kehottaa tilintarkastustuomioistuimen tavoin komissiota parantamaan tätä selvitystä edelleen siten, että sen perusteella voitaisiin vertailla eri hankkeisiin osoitettuja määriä, talousarviotukea sekä yhdeksännen EKR:n yhteydessä muuta kuin ohjelmoitavaa apua ja aikaisempia EKR:ja, jolloin saataisiin yleiskuva EKR:jen hallintokustannuksista;

               17.

               on tyytyväinen, että henkilöstön keskimäärä hallinnoitua 10 miljoonaa euroa kohden nousi vuoden 1999 4,1:stä 4,8:aan vuonna 2004; pitää valitettavana sitä, että tämä luku on huomattavasti alhaisempi kuin eurooppalaisten rahoittajien keskiarvo, ja on nyt laskussa;

         Vastuu

               18.

               toteaa, että vaikka EKR-politiikka sekä EKR:ista rahoitettavia EuropeAidin hallinnoimia hankkeita ja ohjelmia koskevat erityiskysymykset kuuluvat kehitysyhteistyöstä ja humanitaarisesta avusta vastaavan komission jäsenen vastuulle, EKR:jen täytäntöönpanosta vastaavan EuropeAidin toiminnan yleistä politiikkaa ja hallintoa koskevat asiat ovat ulkosuhteista ja Euroopan naapuruuspolitiikasta vastaavan komission jäsenen vastuulla; on yhä huolissaan siitä, että epäselvyydet vastuunjaossa voivat aiheuttaa epätietoisuutta ja toiminnallisia ongelmia; kehottaa komissiota määrittelemään selvemmin EKR:ja sekä ulkoista apua koskevan vastuujaon;

         Talousarvion toteuttaminen ja maksattamatta olevat määrät

               19.

               toteaa, että EuropeAidin mukaan vuoden 2004 lopussa EKR:jen varoista on maksattamatta 9 776 miljoonaa euroa ja EuropeAidin hallinnoimista budjettikohdista on maksattamatta 11 607 miljoonaa euroa; pitää määriä aivan liian korkeina ja pyytää komissiota vauhdittamaan ulkoisen avun toteuttamista;

               20.

               korostaa, että vaikka nopeampi toteuttaminen onkin toivottavaa, yksin sen perusteella ei voida päätellä EKR:jen tuloksen parantuneen, sillä myös tavoitteet on saavutettava paremmin; panee merkille, että varainhoitoa koskevassa selvityksessä on vertailtu tavoitteita ja tuloksia, mutta pyytää komissiota määrittelemään entistä tarkemmin mitattavissa olevat tavoitteet varainhoitoasetuksen mukaisesti;

               21.

               kehottaa komissiota arvioimaan niiden hallinnollisten, lainsäädännöllisten, teknisten ja muiden toimenpiteiden toteutettavuuden, joilla pyritään parantamaan maksattamatta olevan määrän hallintaa ja pienentämään sitä ulkoisen avun alalla ennen kuin suunnitellaan uusia lisäyksiä, ja antamaan asiasta selvityksen;

         AKT-valtioille myönnettävä talousarviotuki

               22.

               panee merkille talousarvion tuen merkityksen kasvaneen edelleen, kun 23 AKT-valtiossa maksettiin 624 miljoonaa euroa vuonna 2004; myöntää, että talousarviotuki voi edesauttaa tehokkaasti köyhyyden poistamista ja edunsaajamaiden julkistalouden hoidon parantamista etenkin vahvistamalla edunsaajamaiden tunnetta siitä, että hankkeet ”kuuluvat” niille; kehottaa komissiota kehittämään taloudellisia uudistuksia ja julkistalouden hoidon laatua koskevia arviointivälineitään Cotonoun sopimuksen 61 artiklan 2 kohdassa (20) mainittujen talousarviotuen myöntämisedellytysten mukaisesti;

               23.

               tukee komissiota tämän pyrkimyksissä luoda tarvittavat välineet edunsaajamaissa toteutettujen julkistalouden uudistusten arvioimiseksi ja parantaa luotuja välineitä; odottaa, että rahoituspäätökset ja -sopimukset sekä asianmukaisten välineiden käyttö uudistusten toteutumisen seurannassa esitetään jatkossa jäsennellymmin, jotta kävisi selvemmin ilmi, onko edunsaajamaiden valitsema suunta julkistalouden uudistamisessa tyydyttävä;

               24.

               odottaa, että komissio kiinnittää erityistä huomiota kansallisten tulojen perintään sekä petosten ja lahjonnan torjuntaan edunsaajamaissa ja pyrkii huomioimaan aiempaa paremmin kyseiset ongelmat julkistaloutta koskevien uudistusten toteuttamisessa;

               25.

               kehottaa komissiota parantamaan mahdollisuuksien mukaan suhteitaan muihin rahoittajiin paikallistasolla etenkin talousarviotuen käyttöä ja maksamista koskevien tietojen saamiseksi, jotta suunnitteluun, ohjelmointiin sekä lähtiessä julkistaloutta koskevien uudistusten laadun ja tehokkuuden arviointiin liittyviä toimia voitaisiin kehittää;

               26.

               kannustaa komissiota vahvistamaan ja tekemään järjestelmällisemmin yhteistyötä ylimpien tarkastuselinten kanssa sekä kehottamaan mahdollisuuksien mukaan edunsaajamaiden hallituksia varmistamaan, että maiden parlamentit osallistuvat aktiivisemmin tarkastukseen ja julkistalouden uudistamiseen;

         Ylimmät tilintarkastuslaitokset

               27.

               muistuttaa, että parlamentti, neuvosto ja tilintarkastustuomioistuin pitävät erittäin tärkeänä AKT-valtioiden ylimpien tilintarkastuslaitosten osallistumista EKR:jen valvontaan (21);

               28.

               panee merkille, että komissio aikoo tukea ja edistää monella tavalla ylimpien tilintarkastuslaitosten asemaa AKT-valtioissa; pyytää selvitystä eri vaihtoehtoja ja niiden toteuttamista koskevista arvioista riittävän ajoissa ennen seuraavaa vastuuvapausmenettelyä;

         Sisällyttäminen talousarvioon

               29.

               katsoo, että EKR:jen sisällyttäminen talousarvioon poistaisi monia hankaluuksia, joita peräkkäisten EKR:jen toteuttamiseen on liittynyt, vauhdittaisi varojen maksamista ja poistaisi nykyisen demokratiavajeen;

               30.

               palauttaa mieliin edellä mainitun 8. kesäkuuta 2005 annetun päätöslauselman, jossa parlamentti totesi seuraavaa:
               ”Euroopan aluekehitysrahasto (EKR):
               muistuttaa, että Euroopan parlamentti on tukenut voimakkaasti EKR:n sisällyttämistä yleiseen talousarvioon budjetin yhtenäisyyden periaatteen mukaisesti ja avoimuuden vuoksi, mutta huomauttaa, ettei EKR:n sisällyttäminen budjettiin saisi vaarantaa muuta toimintaa; korostaa tämän vuoksi, että budjetointi on hyväksyttävää vain, jos rahoituskehyksen yläraja tuo lisävaroja yleiseen talousarvioon; huomauttaa, että talousarvioon otetut määrärahat olisi erotettava muista määrärahoista, jotta vältetään kielteiset vaikutukset AKT-valtioihin; korostaa, että AKT-valtioiden kanssa toteutettavan kumppanuuden periaatetta on kunnioitettava, kun EKR sisällytetään yleiseen talousarvioon”;

               31.

               pahoittelee, ettei Brysselissä 15. ja 16. joulukuuta 2005 kokoontunut Eurooppa-neuvosto sisällyttänyt EKR:ja talousarvioon, mutta panee tyytyväisenä merkille, että jäsenvaltiot päättivät osoittaa 22 682 miljoonaa euroa (käypä arvo) AKT-valtioiden kanssa tehtävään yhteistyöhön kaudelle 2008—2013; kehottaa kuitenkin neuvostoa ja komissiota jatkamaan EKR:n sisällyttämistä yleiseen talousarvioon; odottaa lopullista päätöstä rahoitusnäkymistä 2007—2013 uudesta toimielinten välisestä sopimuksesta tehtävän parlamentin ja neuvoston sopimuksen mukaisesti;

         Tukiohjelmien hallinnoinnin hajauttaminen

               32.

               antaa tukensa sille, että komissio siirtää varojen hallintoa ja päätösvaltaa lähetystöilleen; toivoo tämän uuden organisaatiorakenteen johtavan siihen, että sitoumukset ja maksut voidaan panna täytäntöön vieläkin nopeammin ja että hankkeiden toteuttamista voidaan valvoa paremmin;

               33.

               panee merkille riskit, joita liittyy hallinnon hajauttamiseen komission lähetystöille AKT-valtioissa, kuten vaikeudet löytää sopivaa henkilökuntaa, sekä riskit, jotka liittyvät siihen, että sääntöjä tulkitaan epäyhdenmukaisesti komission eri lähetystöissä; korostaa, että sääntöjä on ehdottomasti kehitettävä ja että on löydettävä tasapaino sen välillä, miten yhtäältä tehostetaan valvontajärjestelmiä ja taataan riittävä raportointi ja toisaalta varmistetaan ripeä ja tehokas päätöksenteko, joka mahdollistaa hankkeita koskevien tärkeimpien päätösten tekemisen lähetystöissä;

               34.

               panee tyytyväisenä merkille, että hallinnon hajauttaminen koskee melkein kaikkia lähetystöjä; pyytää vahvistuksen siitä, että varojen hallinnan ja päätösvallan hajauttamiseen lähetystöille liitetään henkilöstökoulutusta ja että sitä valvotaan asianmukaisella tavalla; pyytää hallinnon hajauttamismenettelyn etenemisestä kertomusta, jossa esitellään tavoitellut hyödyt mitattavissa olevien indikaattorien avulla, esitellään tähän asti saavutetut hyödyt, ilmoitetaan lähetystöjen käyttämät valvontarakenteet ja todetaan, mihin vaiheeseen on päästy sisäisen valvonnan standardien täytäntöönpanossa;

         Stabex-varat

               35.

               panee merkille, että komissio sai vuonna 2004 päätökseen Stabex-varojen inventaarion, josta käy ilmi, etteivät jotkut AKT-valtiot toimita vaadittuja rahoitusselvityksiä, minkä seurauksena komissio ei ole varmentanut luotettavien asiakirjojen perusteella tarkemmin määrittämätöntä osuutta pankkitileillä olevaksi ilmoitetusta 832 miljoonan euron Stabex-varojen kokonaismäärästä; toistaa edellisvuonna esittämänsä pyynnön, että komissio tekisi edunsaajamaiden kanssa työtä parantaakseen seurantaa ja varmistaakseen, että käyttämättä olevat varat sidotaan mahdollisimman nopeasti;

         Sisäisen valvonnan standardit

               36.

               pitää myönteisenä komission ponnisteluja sisäisen valvonnan alalla; on kuitenkin yhä huolissaan siitä, ettei komissio noudata eräiden valvontastandardien peruslinjauksia; kehottaa komissiota antamaan selvityksen sisäisen valvonnan standardien noudattamisesta;

         Näkyvyys ja avoimuus

               37.

               kehottaa komissiota kuudennen, seitsemännen, kahdeksannen ja yhdeksännen EKR:n luotettavaa toteuttamista ja hyvää hallinnointia koskevan suuremman avoimuuden ja paremman tiedottamisen nimissä selventämään vastaustaan, jonka se antoi tilintarkastustuomioistuimen vuosikertomuksen ensimmäisen luvun 8 a kohdassa tarkoitettuun pyyntöön keskeisiä kohtia koskevista lisäselvityksistä yhdeksännen EKR:n varojen lisäyksistä ja erityisesti Kongon demokraattiselle tasavallalle myönnetystä avusta;

               38.

               myöntää, että komissio on edistynyt pyrkiessään lisäämään ulkoiseen apuun liittyvien yhteisön toimien näkyvyyttä, ja kannustaa komissiota jatkamaan ponnistelujaan; pahoittelee kuitenkin sitä, ettei Euroopan unionin merkittävä osallistuminen moniin Yhdistyneiden Kansakuntien tai muiden järjestöjen kanssa toteutettaviin hankkeisiin ja ohjelmiin ole riittävän näkyvää yleisön keskuudessa; pyytää, että komissio vaatii kyseisiä järjestöjä

                           —

                           varmistamaan, että Euroopan unionin panos ja osallistuminen ovat selkeästi yleisön nähtävissä,

                           —

                           laatimaan säännöksiä, joiden ansiosta myös yhdessä kansainvälisten järjestöjen tai kansalaisjärjestöjen kanssa tai niiden välityksellä toteutettaviin hankkeisiin ja ohjelmiin kohdistettavien arviointi-, tilintarkastus- ja valvontatoimien taso voitaisiin pitää korkeana.

      (1)  EUVL C 301, 30.11.2005, s. 249.

      (2)  EUVL C 301, 30.11.2005, s. 261.

      (3)  EUVL C 249, 7.10.2005, s. 1.

      (4)  Yhdistyneiden Kansakuntien tiedotusosaston toukokuussa 2005 julkaisema raportti DPI/2390
   http://millenniumindicators.un.org.

      (5)  EYVL C 277, 1.10.2001, s. 130.

      (6)  EUVL C 320 E, 15.12.2005, s. 142.

      (7)  Hyväksytyt tekstit, P6_TA(2005)0224.

      (8)  Hyväksytyt tekstit, P6_TA(2005)0445.

      (9)  EYVL L 317, 15.12.2000, s. 3.

      (10)  EYVL L 156, 29.5.1998, s. 108.

      (11)  EYVL L 317, 15.12.2000, s. 355.

      (12)  EYVL L 191, 7.7.1998, s. 53.

      (13)  EUVL L 83, 1.4.2003, s. 1.

      (14)  Komission 16. toukokuuta 2000 antama tiedonanto ulkoisen avun hallintouudistuksesta.

      (15)  Euroopan yhteisön kehitysyhteistyöpolitiikkaa koskeva neuvoston ja komission lausuma, jonka yleisten asioiden neuvosto (kehitysyhteistyö) hyväksyi 10. marraskuuta 2000.

      (16)  Erityiskertomus nro 4/2005, kohta 63.

      (17)  EUVL L 196, 27.7.2005, s. 155.

      (18)  DEVE-valiokunnan kysely, vastaus kysymykseen 1.4.

      (19)  Tilintarkastustuomioistuimen vuosikertomus varainhoitovuodelta 2004, s. 261.

      (20)
   Suoraa talousarviotukea myönnetään makrotaloudellisiin tai alakohtaisiin uudistuksiin edellyttäen, että

               a)

               julkisten menojen hoito on riittävän avointa, vastuullista ja tehokasta,

               b)

               on olemassa maan itsensä laatimat ja sen tärkeimpien rahoittajien hyväksymät, tarkoin määritellyt makrotaloudelliset tai alakohtaiset politiikat, ja

               c)

               julkisissa hankinnoissa noudatetaan avoimuutta.

      (21)  Katso Euroopan parlamentin päätöslauselma (kohdat 21—24), joka sisältää huomautukset päätökseen vastuuvapauden myöntämisestä komissiolle kuudennen, seitsemännen ja kahdeksannen Euroopan kehitysrahaston talousarvion toteuttamisesta varainhoitovuonna 2002 (EUVL L 330, 4.11.2004, s. 128).


Avis juridique important

|

31975D0199

75/199/ETY: Neuvoston päätös, tehty 18 päivänä maaliskuuta 1975, tullimenettelyjen yksinkertaistamista ja yhdenmukaistamista koskevan kansainvälisen yleissopimuksen tekemisestä ja sen tullivarastoja koskevan liitteen hyväksymisestä

Virallinen lehti nro L 100 , 21/04/1975 s. 0001 - 0001 Suomenk. erityispainos Alue 2 Nide 2 s. 0036  Kreikank. erityispainos: Luku 02 Nide 12 s. 0005  Ruotsink. erityispainos Alue 2 Nide 2 s. 0036  Espanjank. erityispainos: Luku 02 Nide 2 s. 0233  Portugalink. erityispainos: Luku 02 Nide 2 s. 0233

NEUVOSTON PÄÄTÖS,tehty 18 päivänä maaliskuuta 1975,tullimenettelyjen yksinkertaistamista ja yhdenmukaistamista koskevan kansainvälisen yleissopimuksen tekemisestä ja sen tullivarastoja koskevan liitteen hyväksymisestä (75/199/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon komission suosituksen,sekä katsoo, ettätulliyhteistyöneuvostossa neuvoteltu tullimenettelyjen yksinkertaistamista ja yhdenmukaistamista koskeva kansainvälinen yleissopimus voi tehokkaasti edistää kansainvälisen kaupan kehittämistä,kyseisen yleissopimuksen 11 artiklan mukaisesti jokaisen sopimuspuolen on sopimuksen tehdessään hyväksyttävä yksi sen liitteistä; yhteisön olisi siis täten hyväksyttävä tullivarastoja koskeva liite, jaolisi tehtävä tämä yleissopimus ja hyväksyttävä tämä liite,ON PÄÄTTÄNYT SEURAAVAA:1 artiklaTehdään yhteisön puolesta tullimenettelyjen yksinkertaistamista ja yhdenmukaistamista koskeva kansainvälinen yleissopimus ja hyväksytään sen tullivarastoja koskeva liite.Yleissopimuksen ja liitteen teksti ovat tämän päätöksen liitteenä.2 artiklaNeuvoston puheenjohtajalla on oikeus nimetä henkilöt, joilla on valtuudet allekirjoittaa 1 artiklassa tarkoitettu yleissopimus ja hyväksyä kyseisessä artiklassa myös tarkoitettu liite ja antaa näille henkilöille valtuudet toimia yhteisöä sitovasti.Kyseisten henkilöiden on lisäksi ilmoitettava tulliyhteistyöneuvoston pääsihteerille, että mainitun liitteen soveltamiseksi Euroopan talousyhteisön jäsenvaltioiden tullialueita pidetään yhtenä alueena.Tehty Brysselissä 18 päivänä maaliskuuta 1975.Neuvoston puolestaPuheenjohtajaR. RYANLIITETULLIMENETTELYJEN YKSINKERTAISTAMISTA JA YHDENMUKAISTAMISTA KOSKEVA KANSAINVÄLINEN YLEISSOPIMUS JOHDANTO Tämän, tulliyhteistyöneuvoston puitteissa laaditun yleissopimuksen SOPIMUSPUOLET,OTTAEN HUOMIOON, että kansallisten tullimenettelyjen väliset erot voivat vaikeuttaa kansainvälistä kauppaa ja muuta kansainvälistä vaihtoa,KATSOEN, että kaikkien maiden etujen mukaista on edistää tällaista kauppaa, vaihtoa ja yhteistyötä,KATSOEN, että tullimenettelyjen yksinkertaistaminen ja yhdenmukaistaminen voi edistää tehokkaasti kansainvälisen kaupan ja muun kansainvälisen vaihdon kehittymistä,VAKUUTTUNEINA SIITÄ, että kansainvälinen sopimus, joka sisältää määräyksiä, joita valtiot sitoutuvat soveltamaan heti kun siihen on mahdollisuus, johtaisi asteittain tullimenettelyjen huomattavaan yksinkertaistamiseen ja yhdenmukaistamiseen, mikä on tulliyhteistyöneuvoston merkittävimpiä tavoitteita,OVAT SOPINEET SEURAAVASTA:I LUKU Määritelmät 1 artiklaTässä yleissopimuksessa:a) "neuvosto" tarkoittaa tulliyhteistyöneuvoston perustamista koskevalla Brysselissä 15 päivänä joulukuuta 1950 tehdyllä yleissopimuksella luotua järjestöä,b) "Pysyvä tekninen komitea" tarkoittaa neuvoston pysyvää teknistä komiteaa,c) "ratifiointi" tarkoittaa ratifioimista tai hyväksymistä.II LUKU Yleissopimuksen soveltamisala ja liitteiden rakenne 2 artiklaKukin sopimuspuoli sitoutuu edistämään tullimenettelyjen yksinkertaistamista ja yhdenmukaistamista ja tässä tarkoituksessa noudattamaan tämän yleissopimuksen määräysten mukaisesti tämän yleissopimuksen liitteisiin sisältyviä normeja ja suositeltuja käytäntöjä. Sopimuspuolia ei kuitenkaan estetä myöntämästä suurempia helpotuksia kuin yleissopimuksessa on määrätty ja kullekin sopimuspuolelle suositetaan tällaisten suurempien helpotusten myöntämistä mahdollisimman suuressa määrin.3 artiklaTämän yleissopimuksen määräykset eivät estä soveltamasta kansallisesta lainsäädännöstä johtuvia kieltoja tai rajoituksia.4 artiklaKussakin tämän yleissopimuksen liitteessä on periaatteessa:a) johdanto, joka sisältää yhteenvedon liitteessä käsitellyistä asioista;b) määritelmät liitteissä käytetyistä tärkeimmistä tullitermeistä;c) normeja eli sellaisia määräyksiä, joiden yleinen soveltaminen katsotaan välttämättömäksi tullimenettelyjen yhdenmukaistamiseksi ja yksinkertaistamiseksi;d) suositeltuja käytäntöjä (Recommended Practices) eli sellaisia määräyksiä, joiden katsotaan edistävän tullimenettelyjen yhdenmukaistamista ja yksinkertaistamista ja joiden mahdollisimman laajaa soveltamista pidetään toivottavana;e) huomautuksia (Notes), jotka osoittavat, minkä suuntaisiin toimiin voidaan ryhtyä sovellettaessa asianomaista normia tai suositeltua käytäntöä.5 artikla1. Kunkin sopimuspuolen, joka hyväksyy jonkin liitteen, katsotaan hyväksyvän kaikki sen normit ja suositellut käytännöt, ellei se liitettä hyväksyessään tai milloin tahansa sen jälkeen ilmoita neuvoston pääsihteerille niitä normeja ja suositeltuja käytäntöjä, joiden suhteen se tekee varaumia mainiten samalla kansallisen lainsäädäntönsä määräysten ja kyseessä olevien normien ja suositeltujen käytäntöjen väliset eroavuudet. Kukin varauksia tehnyt sopimuspuoli voi milloin tahansa peruuttaa varaumansa kokonaan tai osittain ilmoittamalla pääsihteerille, mistä alkaen varaumat eivät enää ole voimassa.2. Kunkin sopimuspuolen, joka on sitoutunut noudattamaan jonkin liitteen määräyksiä, tulee vähintään joka kolmas vuosi tarkistaa ne liitteen normit ja suositellut käytännöt, joiden suhteen se on tehnyt varaumia, ja verrata niitä kansallisen lainsäädäntönsä määräyksiin sekä ilmoittaa neuvoston pääsihteerille tarkistuksen tuloksista.III LUKU Neuvoston ja pysyvän teknisen komitean tehtävät 6 artikla1. Neuvoston tulee valvoa tämän yleissopimuksen hallintoa ja kehittämistä siinä olevien määräysten mukaisesti. Sen tulee päättää erityisesti yleissopimukseen otettavista uusista liitteistä.2. Näiden päämäärien saavuttamiseksi pysyvän teknisen komitean tulee neuvoston alaisena ja sen antamien ohjeiden mukaisesti huolehtia seuraavista tehtävistä:a) laatia uusia liitteitä ja esittää neuvostolle niiden hyväksymistä yleissopimukseen sisällyttämistä varten;b) tehdä neuvostolle tämän yleissopimuksen tai sen liitteiden muuttamiseksi tarpeellisina pitämiään ehdotuksia, erityisesti normien ja suositeltujen käytäntöjen tekstejä koskevia muutosehdotuksia sekä ehdotuksia suositeltujen käytäntöjen muuttamisesta normeiksi;c) antaa lausuntoja kaikista yleissopimuksen soveltamiseen liittyvistä kysymyksistä;d) toteuttaa neuvoston sille mahdollisesti antamia yleissopimuksen määräyksiä koskevia tehtäviä.7 artiklaNeuvostossa ja pysyvässä teknisessä komiteassa suoritettavia äänestyksiä silmällä pitäen kukin liite katsotaan erilliseksi yleissopimukseksi.IV LUKU Erinäisiä määräyksiä 8 artiklaTätä yleissopimusta sovellettaessa yhtä tai useampaa liitettä, jonka määräyksiä jokin sopimuspuoli on sitoutunut noudattamaan, tulee pitää sanotun sopimuksen erottamattomana osana ja tämän sopimuspuolen osalta viittausten yleissopimukseen katsotaan viittaavan myös yhteen tai useampaan tällaiseen liitteeseen.9 artiklaTulli- tai talousliiton muodostavat sopimuspuolet voivat ilmoittaa neuvoston pääsihteerille, että yleissopimuksen tiettyä liitettä sovellettaessa niiden alueet tulee katsoa yhdeksi ainoaksi alueeksi. Mikäli tällainen ilmoitus on tehty ja mikäli esiintyy eroavuuksia kyseisen liitteen määräysten ja näiden sopimuspuolten alueilla sovellettavan lainsäädännön välillä, asianomaisten valtioiden tulee tehdä kyseiseen normiin tai suositeltuun käytäntöön varauma yleissopimuksen 5 artiklan mukaisesti.V LUKU Loppumääräykset 10 artikla1. Kaikki kahden tai useamman sopimuspuolen välillä syntyneet erimielisyydet tämän yleissopimuksen tulkinnasta tai soveltamisesta tulee mahdollisuuksien mukaan ratkaista osapuolten välisin neuvotteluin.2. Kaikki erimielisyydet, joita ei voida ratkaista sopimuspuolten välisin neuvotteluin, tulee siirtää pysyvälle tekniselle komitealle, jonka tulee tutkia erimielisyydet ja antaa suosituksia niiden ratkaisemiseksi.3. Mikäli pysyvä tekninen komitea ei kykene ratkaisemaan erimielisyyttä, sen tulee siirtää asia neuvostolle, jonka tulee antaa neuvoston perustamissopimuksen III artiklan e kohdan mukaisia suosituksia.4. Sopimuspuolet, joilla on erimielisyyksiä, voivat etukäteen sopia pysyvän teknisen komitean tai neuvoston suositusten sitovan itseään.11 artikla1. Neuvoston ja Yhdistyneiden Kansakuntien sekä sen erityisjärjestöjen kaikki jäsenvaltiot voivat tulla tämän yleissopimuksen sopimuspuoliksi:a) allekirjoittamalla sen ilman ratifiointivaraumaa,b) tallettamalla ratifioimiskirjan allekirjoitettuaan sen ratifiointivaraumintaic) liittymällä siihen.2. Tämä yleissopimus on avoinna allekirjoittamista varten tämän artiklan 1 kappaleessa tarkoitetuille valtioille 30 päivään kesäkuuta 1974 asti neuvoston Brysselissä olevassa päämajassa. Sen jälkeen se on avoinna niiden liittymistä varten.3. Mikä tahansa valtio, joka ei kuulu tämän artiklan 1 kappaleessa tarkoitettuihin järjestöihin, mutta jolle neuvoston pääsihteeri on lähettänyt liittymiskutsun neuvoston kehotuksesta, voi tulla tämän yleissopimuksen osapuoleksi liittymällä siihen sen jälkeen kun se on tullut voimaan.4. Jokaisen tämän artiklan 1 tai 3 kappaleessa tarkoitetun valtion tulee yleissopimusta allekirjoittaessaan, ratifioidessaan tai siihen liittyessään mainita se liite tai ne liitteet, jotka se hyväksyy, ja vähintään yhden liitteen hyväksyminen on välttämätöntä. Se voi jälkeenpäin ilmoittaa neuvoston pääsihteerille yhden tai useamman lisäliitteen hyväksymisestä.5. Ratifioimis- tai liittymiskirjat tulee tallettaa neuvoston pääsihteerin huostaan.6. Neuvoston pääsihteerin tulee ilmoittaa tämän yleissopimuksen sopimuspuolille, muille sopimuksen allekirjoittajavaltioille, neuvoston niille jäsenvaltioille, jotka eivät ole yleissopimuksen sopimuspuolia, ja Yhdistyneiden Kansakuntien pääsihteerille jokaisesta uudesta liitteestä, jonka neuvosto on mahdollisesti päättänyt lisätä tähän yleissopimukseen. Tällaisen uuden liitteen hyväksyneiden sopimuspuolten tulee ilmoittaa hyväksymisestään neuvoston pääsihteerille tämän artiklan 4 kappaleen edellyttämällä tavalla.7. Tämän artiklan 1 kappaleen määräykset koskevat myös tämän yleissopimuksen 9 artiklassa tarkoitettuja tulli- ja talousliittoja, mikäli tällaisten tulli- ja talousliittojen perustamisasiakirjoissa velvoitetaan liittojen toimivaltaisia elimiä tekemään sopimuksia omissa nimissään. Näillä elimillä ei tule kuitenkaan olla äänestysoikeutta.12 artikla1. Tämä yleissopimus tulee voimaan kolme kuukautta sen jälkeen, kun viisi sen 11 artiklan 1 kappaleessa tarkoitettua valtiota on allekirjoittanut sen ilman ratifiointivaraumaa tai tallettanut ratifioimis- tai liittymiskirjansa.2. Minkä tahansa sellaisen valtion osalta, joka allekirjoittaa tämän yleissopimuksen ilman ratifiointivaraumaa, ratifioi sen tai liittyy siihen sen jälkeen, kun viisi valtiota on allekirjoittanut sen ilman ratifiointivaraumaa tai tallettanut ratifioimis- tai liittymiskirjansa, tämä yleissopimus tulee voimaan kolme kuukautta sen jälkeen, kun kyseinen valtio on sen allekirjoittanut ilman ratifiointivaraumaa tai tallettanut ratifioimis- tai liittymiskirjansa.3. Jokainen tämän yleissopimuksen liite tulee voimaan kolme kuukautta sen jälkeen, kun viisi sopimuspuolta on hyväksynyt kyseisen liitteen.4. Minkä tahansa valtion osalta, joka hyväksyy jonkin liitteen sen jälkeen, kun viisi valtiota on sen hyväksynyt, kyseinen liite tulee voimaan kolme kuukautta sen jälkeen, kun kyseinen valtio on ilmoittanut hyväksymisestään.13 artikla1. Allekirjoittaessaan tämän yleissopimuksen ilman ratifiointivaraumaa tai tallettaessaan ratifioimis- tai liittymiskirjansa tai näiden toimenpiteiden jälkeen mikä tahansa valtio voi ilmoittaa neuvoston pääsihteerille, että tämä yleissopimus koskee jokaista tai jotain tiettyä aluetta, jonka kansainvälisistä suhteista se on vastuussa. Tällainen ilmoitus tulee voimaan kolme kuukautta sen jälkeen, kun neuvoston pääsihteeri on sen saanut. Yleissopimus ei kuitenkaan koske ilmoituksessa mainittuja alueita, ennen kuin yleissopimus tulee voimaan asianomaisen valtion osalta.2. Mikä tahansa valtio, joka tämän artiklan 1 kappaleen nojalla on ilmoittanut tämän yleissopimuksen ulottamisesta alueeseen, jonka kansainvälisistä suhteista se on vastuussa, voi ilmoittaa neuvoston pääsihteerille yleissopimuksen 14 artiklan edellyttämässä järjestyksessä, että yleissopimuksen soveltaminen kyseisellä alueella lakkaa.14 artikla1. Tämä yleissopimus on voimassa rajoittamattoman ajan, mutta mikä tahansa sopimuspuolista voi irtisanoa sen milloin tahansa sen jälkeen, kun se on tullut voimaan 12 artiklan edellyttämällä tavalla.2. Irtisanomisesta tulee ilmoittaa kirjallisesti asiakirjalla, joka talletetaan neuvoston pääsihteerin huostaan.3. Irtisanominen tulee voimaan kuusi kuukautta sen jälkeen, kun neuvoston pääsihteeri on vastaanottanut irtisanomisasiakirjan.4. Tämän artiklan 2 ja 3 kappaleessa olevat määräykset koskevat myös tämän yleissopimuksen liitteitä siten, että kukin sopimuspuoli on oikeutettu peruuttamaan yhtä tai useampaa liitettä koskevan hyväksymisensä milloin tahansa sen jälkeen, kun liite on tullut voimaan yleissopimuksen 12 artiklan edellyttämällä tavalla. Sopimuspuoli, joka peruuttaa hyväksymisensä kaikkien hyväksymiensä liitteiden osalta, katsotaan irtisanoutuneeksi yleissopimuksesta.15 artikla1. Neuvosto voi suosittaa muutoksien tekemistä tähän yleissopimukseen. Neuvoston pääsihteerin on pyydettävä kutakin sopimuspuolta osallistumaan tämän yleissopimuksen muutosehdotuksista käytävään keskusteluun.2. Neuvoston pääsihteerin tulee tiedottaa täten ehdotetuista muutosteksteistä tämän yleissopimuksen kaikille sopimuspuolille, muille tämän yleissopimuksen allekirjoittajavaltioille sekä neuvoston niille jäsenvaltioille, jotka eivät ole tämän yleissopimuksen sopimuspuolia.3. Kuuden kuukauden kuluessa siitä päivästä alkaen, jolloin suositellusta muutoksesta tiedotetaan yllä mainitulla tavalla, kukin sopimuspuoli tai, milloin muutos koskee voimassa olevaa liitettä, kukin sopimuspuoli, joka on sitoutunut noudattamaan kyseistä liitettä, voi ilmoittaa neuvoston pääsihteerille, ettäa) se vastustaa ehdotettua muutosta, tai ettäb) vaikka se aikoo hyväksyä ehdotetun muutoksen, sen hyväksymiseen välttämättömiä edellytyksiä ei asianomaisessa maassa ole vielä täytetty.4. Mikäli sopimuspuoli lähettää neuvoston pääsihteerille tämän artiklan 3 kappaleen b kohdassa tarkoitetun ilmoituksen, se voi, ellei se ole ilmoittanut pääsihteerille hyväksyvänsä suositeltua muutosta, esittää muutosta koskevan vastalauseen yhdeksän kuukauden kuluessa siitä ajankohdasta, jolloin tämän artiklan 3 kappaleessa tarkoitettu kuuden kuukauden ajanjakso päättyy.5. Mikäli suositeltua muutosta koskeva vastalause esitetään tämän artiklan 3 tai 4 kappaleen mukaisesti, muutoksen ei katsota tulleen hyväksytyksi, eikä se näin ollen tule voimaan.6. Mikäli ehdotettua muutosta ei ole vastustettu tämän artiklan 3 tai 4 kappaleen mukaisesti, muutoksen katsotaan tulleen hyväksytyksi seuraavista määräpäivistä alkaen:a) 3 kappaleessa mainitusta kuuden kuukauden jakson päättymispäivänä, jollei mikään sopimuspuolista ole lähettänyt tämän artiklan 3 kappaleen b kohdan mukaista ilmoitusta;b) mikäli jokin sopimuspuoli on lähettänyt tämän artiklan 3 kappaleen b kohdan mukaisen ilmoituksen, aikaisempana seuraavista kahdesta määräpäivästä:- päivä, johon mennessä kaikki kyseisen ilmoituksen lähettäneet sopimuspuolet ovat ilmoittaneet neuvoston pääsihteerille hyväksyvänsä ehdotetun muutoksen, edellyttäen, että mikäli kaikista hyväksymisistä on ilmoitettu ennen tämän artiklan 3 kappaleessa tarkoitetun kuuden kuukauden ajanjakson päättymistä, tätä päivämäärää pidetään mainitun kuuden kuukauden ajanjakson päättymispäivänä;- tämän artiklan 4 kappaleessa tarkoitetun yhdeksän kuukauden ajanjakson päättymispäivä.7. Jokainen muutos, jonka katsotaan tulleen hyväksytyksi, tulee voimaan joko kuuden kuukauden kuluttua siitä päivästä, jolloin se katsottiin hyväksytyksi, tai mikäli ehdotetussa muutoksessa on määräys muusta ajanjaksosta, tämän ajan kuluttua siitä päivästä, jolloin muutos katsottiin hyväksytyksi.8. Neuvoston pääsihteerin on ilmoitettava mahdollisimman pian tämän yleissopimuksen osapuolille ja muille allekirjoittajavaltioille kaikista ehdotettua muutosta koskevista vastalauseista, jotka on tehty tämän artiklan 3 kappaleen a kohdan mukaisesti, samoin kuin kaikista ilmoituksista, jotka on saatu tämän artiklan 3 kappaleen b kohdan mukaisesti. Hänen tulee ilmoittaa myöhemmin sopimuspuolille ja muille allekirjoittajavaltioille siitä, esittääkö kyseisen ilmoituksen antanut yksi tai useampi sopimuspuoli vastalauseen ehdotettuun muutokseen vai hyväksyykö se ehdotetun muutoksen.16 artikla1. Riippumatta tämän yleissopimuksen 15 artiklassa määrätystä muutosmenettelystä jokaista liitettä, ei kuitenkaan sen määritelmiä, voidaan muuttaa neuvoston päätöksellä. Neuvoston pääsihteerin tulee pyytää kutakin tämän yleissopimuksen sopimuspuolta osallistumaan jonkin liitteen muutosehdotusta koskevaan keskusteluun. Neuvoston pääsihteerin tulee ilmoittaa jokaisen näin päätetyn muutoksen teksti tämän yleissopimuksen sopimuspuolille, muille sen allekirjoittajavaltioille ja neuvoston niille jäsenvaltioille, jotka eivät ole tämän yleissopimuksen sopimuspuolia.2. Tämän artiklan 1 kappaleen edellyttämällä tavalla päätetyt muutokset tulevat voimaan kuusi kuukautta sen jälkeen, kun neuvoston pääsihteeri on niistä ilmoittanut. Kunkin sopimuspuolen, joka on sitoutunut noudattamaan jotakin kyseisten muutosten kohteena olevaa liitettä, katsotaan hyväksyneen myös nämä muutokset, ellei se tee varaumaa tämän yleissopimuksen 5 artiklan mukaisella tavalla.17 artikla1. Jokaisen tämän yleissopimuksen ratifioineen tai siihen liittyneen valtion katsotaan hyväksyneen kaikki siihen tehdyt muutokset, jotka ovat tulleet voimaan viimeistään kyseisen valtion ratifioimis- tai liittymiskirjan tallettamispäivänä.2. Jokaisen valtion, joka hyväksyy jonkin liitteen tekemättä varaumia tämän yleissopimuksen 5 artiklan mukaisesti, katsotaan hyväksyneen tämän liitteen kaikki muutokset, jotka ovat tulleet voimaan viimeistään sinä päivänä, jolloin kyseinen valtio ilmoittaa hyväksymisestään neuvoston pääsihteerille.18 artiklaNeuvoston pääsihteerin tulee ilmoittaa tämän yleissopimuksen osapuolille, muille sen allekirjoittaneille valtioille, neuvoston niille jäsenvaltioille, jotka eivät ole tämän yleissopimuksen sopimuspuolia sekä Yhdistyneiden Kansakuntien pääsihteerille:a) tämän yleissopimuksen 11 artiklan mukaisesti suoritetut allekirjoitukset, ratifioinnit ja liittymiset;b) tämän yleissopimuksen ja sen jokaisen liitteen voimaantulopäivät 12 artiklan mukaisesti;c) 9 ja 13 artiklassa tarkoitetut ilmoitukset;d) 5, 16, ja 17 artiklassa tarkoitetut ilmoitukset ja tiedotukset;e) irtisanoutumiset 14 artiklan nojalla;f) kaikki 15 artiklan mukaisesti hyväksytyiksi katsotut muutokset ja niiden voimaantulopäivät;g) kaikki neuvoston 16 artiklan mukaisesti hyväksymät muutokset ja niiden voimaantulopäivät.19 artiklaYhdistyneiden Kansakuntien peruskirjan 102 artiklan mukaisesti tämä yleissopimus on rekisteröitävä Yhdistyneiden Kansakuntien sihteeristössä neuvoston pääsihteerin pyynnöstä.Tämän vakuudeksi allekirjoittaneet, asianmukaisesti siihen valtuutettuina, ovat allekirjoittaneet tämän yleissopimuksen.Tehty Kiotossa 18 päivänä toukokuuta 1973 yhtenä ainoana englannin- ja ranskankielisenä alkuperäiskappaleena, jonka molemmat tekstit ovat yhtä todistusvoimaiset ja joka talletetaan neuvoston pääsihteerin huostaan, joka lähettää oikeaksi todistetut jäljennökset kaikille tämän yleissopimuksen 11 artiklan 1 kappaleessa tarkoitetuille valtioille.


title: Neuvoston päätös (EU) 2015/1510, annettu 4 päivänä syyskuuta 2015, alueiden komitean virolaisen jäsenen ja virolaisen varajäsenen nimeämisestä

text:
               10.9.2015

               FI

               Euroopan unionin virallinen lehti

               L 236/8

         NEUVOSTON PÄÄTÖS (EU) 2015/1510,
   annettu 4 päivänä syyskuuta 2015,
   alueiden komitean virolaisen jäsenen ja virolaisen varajäsenen nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Viron hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta, 5 päivänä helmikuuta ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä kaudeksi, joka alkaa 26 päivä tammikuuta 2015 ja päättyy 25 päivä tammikuuta 2020.

               (2)

               Alueiden komiteassa on vapautunut jäsenen paikka Urve ERIKSONin kuoleman johdosta,

               (3)

               Yksi varajäsenen paikka vapautuu, kun Mart VÕRKLAEV nimetään alueiden komitean jäseneksi,

         ON TEHNYT TÄMÄN PÄÄTÖKSEN:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2020:

               —

               Mart VÕRKLAEV, Member of Rae Municipal Council.

         2 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               Juri GOTMANS, Mayor of Haanja Municipality.

         3 artikla
   Tämä päätös tulee voimaan päivänä, jona se hyväksytään.

      Tehty Brysselissä 4 päivänä syyskuuta 2015.

            Neuvoston puolesta

            Puheenjohtaja

         J. ASSELBORN

      (1)  EUVL L 20, 27.1.2015, s. 42.

      (2)  EUVL L 31, 7.2.2015, s. 25.

      (3)  EUVL L 159, 25.6.2015, s. 70.


title: 2012/734/: Neuvoston päätös, annettu 25 päivänä kesäkuuta 2012 , Euroopan unionin ja sen jäsenvaltioiden sekä Keski-Amerikan välisen assosiaatiosopimuksen allekirjoittamisesta ja sen kauppaa koskevan IV osan väliaikaisesta soveltamisesta

text:
               15.12.2012

               FI

               Euroopan unionin virallinen lehti

               L 346/1

         NEUVOSTON PÄÄTÖS,
   annettu 25 päivänä kesäkuuta 2012,
   Euroopan unionin ja sen jäsenvaltioiden sekä Keski-Amerikan välisen assosiaatiosopimuksen allekirjoittamisesta ja sen kauppaa koskevan IV osan väliaikaisesta soveltamisesta
   (2012/734/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen
   sekä katsoo seuraavaa:

               (1)

               Neuvosto valtuutti 23 päivänä huhtikuuta 2007 komission neuvottelemaan Euroopan unionin ja sen jäsenvaltioiden puolesta assosiaatiosopimuksen Keski-Amerikan kanssa. Neuvotteluohjeita muutettiin 10 päivänä maaliskuuta 2010 niin, että Panama otettiin mukaan neuvotteluihin.

               (2)

               Neuvottelut saatettiin päätökseen Madridissa toukokuussa 2010 pidetyn Euroopan unionin sekä Latinalaisen Amerikan ja Karibian alueen maiden välisen huippukokouksen yhteydessä, ja sopimus Euroopan unionin ja sen jäsenvaltioiden sekä Keski-Amerikan välisestä assosiaatiosta, jäljempänä ’sopimus’, parafoitiin 22 päivänä maaliskuuta 2011.

               (3)

               Sopimuksen 353 artiklan 4 kohdassa määrätään sopimuksen kauppaa koskevan IV osan väliaikaisesta soveltamisesta.

               (4)

               Sopimus olisi allekirjoitettava Euroopan unionin puolesta ja sen IV osaa olisi sovellettava väliaikaisesti, kunnes sopimuksen tekemistä varten tarvittavat menettelyt on saatettu päätökseen.

               (5)

               Sopimus ei vaikuta jäsenvaltioiden sijoittajien oikeuksiin hyötyä suotuisammasta kohtelusta, josta määrätään jossakin investointeja koskevassa sopimuksessa, jonka osapuolina on jäsenvaltio ja allekirjoittajana oleva Keski-Amerikan tasavalta.

               (6)

               Sopimuksen IV osan väliaikainen soveltaminen ei vaikuta Euroopan unionin ja sen jäsenvaltioiden väliseen toimivallanjakoon perussopimusten mukaisesti.

               (7)

               Perussopimuksen 218 artiklan 7 kohdan mukaisesti on aiheellista, että neuvosto valtuuttaa komission hyväksymään maantieteellisten merkintöjen luetteloa koskevat muutokset, joita teollis- ja tekijänoikeuksien alakomitea on sopimuksen 247 artiklan ja 274 artiklan 2 kohdan a alakohdan nojalla suositellut assosiaatiokomitealle assosiaationeuvoston hyväksyttäväksi.

               (8)

               On aiheellista vahvistaa asiaankuuluvat menettelyt, joilla suojataan sopimuksen mukaiset maantieteelliset merkinnät.

               (9)

               Sopimuksen 356 artiklan nojalla on asianmukaista selventää, että sopimusta ei saa tulkita siten, että sillä myönnettäisiin oikeuksia tai asetettaisiin velvoitteita, joihin voidaan suoraan vedota unionin tai jäsenvaltioiden tuomioistuimissa.

               (10)

               Sopimuksen määräykset, jotka kuuluvat Euroopan unionin toiminnasta tehdyn sopimuksen kolmannen osan V osaston soveltamisalaan, sitovat Yhdistynyttä kuningaskuntaa ja Irlantia erillisinä osapuolina eivätkä osana Euroopan unionia, ellei Euroopan unioni yhdessä Yhdistyneen kuningaskunnan ja/tai Irlannin kanssa ole ilmoittanut Keski-Amerikka-osapuolelle, että määräykset sitovat Yhdistynyttä kuningaskuntaa ja/tai Irlantia osana Euroopan unionia Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 mukaisesti.

               (11)

               Jos määräykset eivät enää sido Yhdistynyttä kuningaskuntaa ja/tai Irlantia osana Euroopan unionia mainitussa pöytäkirjassa N:o 21 olevan 4 a artiklan mukaisesti, Euroopan unionin on yhdessä Yhdistyneen kuningaskunnan ja/tai Irlannin kanssa välittömästi ilmoitettava Keski-Amerikka-osapuolelle niiden asemaa koskevasta muutoksesta. Sen jälkeen sopimuksen määräykset sitovat niitä erillisesti. Sama koskee myös Tanskaa mainittuihin sopimuksiin liitetyn, Tanskan asemaa koskevan pöytäkirjan N:o 22 mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa Euroopan unionin ja sen jäsenvaltioiden sekä Keski-Amerikan välinen assosiaatiosopimus unionin puolesta sillä varauksella, että mainitun sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Euroopan unioni soveltaa sopimuksen IV osaa väliaikaisesti sopimuksen 353 artiklan 4 kohdan mukaisesti sen tekemistä varten tarvittavien menettelyjen päätökseen saattamiseen asti. Sopimuksen 271 artiklaa ei sovelleta väliaikaisesti.
   Väliaikaisen soveltamisen alkamispäivän määrittämiseksi neuvosto vahvistaa päivämäärän, johon mennessä sopimuksen 353 artiklan 4 kohdassa tarkoitettu ilmoitus lähetetään Keski-Amerikan tasavalloille. Mainitussa ilmoituksessa on viittaus määräykseen, jota ei sovelleta väliaikaisesti.
   Neuvoston pääsihteeristö julkaisee Euroopan unionin virallisessa lehdessä päivämäärän, josta alkaen sopimuksen IV osaa sovelletaan väliaikaisesti.
   4 artikla
   Sopimuksen 247 artiklaa sovellettaessa komissio hyväksyy Euroopan unionin puolesta sopimukseen assosiaationeuvoston päätöksillä tehtävät muutokset, sellaisina kuin maantieteellisistä merkinnöistä vastaava teollis- ja tekijänoikeuksien alakomitea on niitä ehdottanut. Jos maantieteellisistä merkinnöistä esitetään vastaväitteitä eivätkä asianomaiset osapuolet pääse niistä keskenään sopimukseen, komissio vahvistaa asiaa koskevan kantansa maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) 15 artiklan 2 kohdassa säädetyn menettelyn mukaisesti.
   5 artikla
   1.   Sopimuksen liitteen XVIII (Suojatut maantieteelliset merkinnät) mukaisesti suojattua nimeä saavat käyttää kaikki sitä vastaavan eritelmän mukaisia maataloustuotteita, elintarvikkeita, viinejä, maustettuja viinejä tai väkeviä alkoholijuomia kaupan pitävät toimijat.
   2.   Euroopan unionin jäsenvaltiot ja toimielimet toteuttavat sopimuksen 246 artiklassa määrätyn suojan, myös asianomaisen osapuolen pyynnöstä.
   6 artikla
   Säännös, jota sovelletaan sopimuksen liitteen II (Käsitteen ’alkuperätuotteet’ määrittely ja hallinnollisen yhteistyön menetelmät) lisäykseen 2 A ja liitteen I (Tullien poistaminen) lisäykseen 2 sisältyvien sääntöjen soveltamiseksi tarvittavien täytäntöönpanosääntöjen hyväksymisessä, on yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 247 a artikla.
   7 artikla
   Sopimusta ei saa tulkita siten, että sillä myönnettäisiin oikeuksia tai asetettaisiin velvoitteita, joihin voidaan suoraan vedota unionin tai jäsenvaltioiden tuomioistuimissa.
   8 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 25 päivänä kesäkuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 93, 31.3.2006, s. 12.

      (2)  EYVL L 302, 19.10.1992, s. 1.


title: 2012/71/EU: Neuvoston päätös, annettu 23 päivänä tammikuuta 2012 , tulliyhteistyön ja alkuperäsääntöjen EU–Chile-erityiskomiteassa esitettävästä Euroopan unionin kannasta Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen käsitteen ”alkuperätuotteet” määrittelyä ja hallinnollisen yhteistyön menetelmiä koskevaan liitteeseen III

text:
               8.2.2012

               FI

               Euroopan unionin virallinen lehti

               L 35/2

         NEUVOSTON PÄÄTÖS,
   annettu 23 päivänä tammikuuta 2012,
   tulliyhteistyön ja alkuperäsääntöjen EU–Chile-erityiskomiteassa esitettävästä Euroopan unionin kannasta Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen käsitteen ”alkuperätuotteet” määrittelyä ja hallinnollisen yhteistyön menetelmiä koskevaan liitteeseen III
   (2012/71/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Etuuskohteluun oikeuttavat alkuperäsäännöt ovat välttämättömiä Euroopan unionin ja sen kauppakumppanien, mukaan lukien Chile, välisten vapaakauppasopimusten asianmukaiselle toiminnalle. Sopimus Euroopan yhteisön ja sen jäsenvaltioiden sekä Chilen tasavallan välisestä assosiaatiosta (1), jäljempänä ’assosiaatiosopimus’, allekirjoitettiin 18 päivänä marraskuuta 2002.

               (2)

               Assosiaatiosopimuksen liitteessä III määritellään käsite ”alkuperätuotteet” ja hallinnollisen yhteistyön menetelmät. Se tuli voimaan 1 päivänä helmikuuta 2003.

               (3)

               Liitettä III koskevat selittävät huomautukset, joissa annetaan tulliviranomaisille selkeät ohjeet kyseisen liitteen soveltamisesta käytännössä, ovat olleet voimassa 1 päivästä tammikuuta 2004.

               (4)

               Assosiaatiosopimuksella pyritään muun muassa sen 58 artiklan nojalla poistamaan yhdestä osapuolesta peräisin olevien ja toiseen osapuoleen vietävien tuotteiden tullit viittaamalla mainitun sopimuksen liitteessä III määrättyihin alkuperäsääntöihin. Kyseisessä liitteessä olevassa 36 artiklan 2 kohdassa viitataan ”yhteisön tullialueeseen”.

               (5)

               Unionin tulliyhteistyön ja alkuperäsääntöjen EU–Chile-erityiskomiteassa esitettävän kannan olisi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen liitteeseen III liittyvässä tulliyhteistyön ja alkuperäsääntöjen EU–Chile-erityiskomiteassa esitettävä kanta käsitteen ”alkuperätuotteet” määrittelyyn ja hallinnollisen yhteistyön menetelmiin perustuu tähän päätökseen liitettyyn luonnokseen mainitun EU–Chile-erityiskomitean päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä tammikuuta 2012.

            Neuvoston puolesta

            Puheenjohtaja

         M. GJERSKOV

      (1)  EYVL L 352, 30.12.2002, s. 3.

      TULLIYHTEISTYÖN JA ALKUPERÄSÄÄNTÖJEN EU–CHILE-ERITYISKOMITEAN PÄÄTÖS N:o …/201_,
      annettu …,
      Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen käsitteen ”alkuperätuotteet” määrittelyä ja hallinnollisen yhteistyön menetelmiä koskevasta liitteestä III
      ERITYISKOMITEA, joka
      ottaa huomioon 18 päivänä marraskuuta 2002 allekirjoitetun Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen (1), jäljempänä ’assosiaatiosopimus’, ja erityisesti sen käsitteen ”alkuperätuotteet” määrittelyä ja hallinnollisen yhteistyön menetelmiä koskevassa liitteessä III olevassa 36 artiklan 2 kohdassa olevan käsitteen ”alkuperätuotteet”,
      sekä katsoo seuraavaa:

                  (1)

                  Assosiaatiosopimuksen liitteessä III vahvistetaan mainitun sopimuksen osapuolten alueelta peräisin olevia tuotteita koskevat alkuperäsäännöt.

                  (2)

                  Assosiaatiosopimuksen liitteessä III olevassa tekstissä viitataan ”yhteisön tullialueeseen”.

                  (3)

                  On aiheellista määrittää assosiaatiosopimuksen liitteeseen lisättävällä selittävällä huomautuksella ilmaisut ”yhteisö” ja ”yhteisön tullialue”, jotta varmistetaan kyseisen liitteen asianmukainen alueellinen soveltaminen,

            ON HYVÄKSYNYT TÄMÄN PÄÄTÖKSEN:
      1 artikla
      Assosiaatiosopimuksen liitteessä III tarkoitetaan ilmaisulla ”yhteisön tullialue” yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 3 artiklan 1 kohdassa määriteltyä Euroopan yhteisön (nykyisen Euroopan unionin) tullialuetta, sanotun kuitenkaan rajoittamatta voimassa olevan lainsäädännön mahdollista muuttamista tai kumoamista.
      Tämä liitettä III selittävä huomautus ei rajoita mainitussa liitteessä olevan Ceutaa ja Melillaa koskevan VII osaston soveltamista.
      2 artikla
      Assosiaatiosopimuksen liitettä III sovellettaessa ilmaisulla ’yhteisön tullialue’ tarkoitetaan tämän päätöksen 1 artiklassa tarkoitettua Euroopan yhteisön (nykyisen Euroopan unionin) tullialuetta.
      3 artikla
      Tämä päätös tulee voimaan kuudentenakymmenentenä päivänä siitä päivästä, jona viimeinen osapuoli on ilmoittanut saattaneensa tämän päätöksen täytäntöönpanoa koskevat sisäiset menettelynsä päätökseen.

         Tehty …

               Erityiskomitean puolesta

               Puheenjohtaja

         (1)  EYVL L 352, 30.12.2002, s. 3.

         (2)  EYVL L 302, 19.10.1992, s. 1.


Avis juridique important

|

31995D0208

95/208/EY: Neuvoston päätös, tehty 6 päivänä kesäkuuta 1995, Euroopan yhteisöjen tuomioistuimen perussäännöstä tehdyn pöytäkirjan muuttamisesta

Virallinen lehti nro L 131 , 15/06/1995 s. 0033 - 0033

NEUVOSTON PÄÄTÖS,tehty 6 päivänä kesäkuuta 1995,Euroopan yhteisöjen tuomioistuimen perussäännöstä tehdyn pöytäkirjan muuttamisesta (95/208/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 168 a artiklan 2 kohdan,ottaa huomioon yhteisöjen tuomioistuimen 10 päivänä lokakuuta 1994 esittämän pyynnön,ottaa huomioon komission 12 päivänä huhtikuuta 1995 antaman lausunnon,ottaa huomioon Euroopan parlamentin 7 päivänä huhtikuuta 1995 antaman lausunnon,sekä katsoo, ettäon syytä muuttaa yhteisöjen tuomioistuimen perussäännöstä tehdyn pöytäkirjan 46 artiklaa, jotta Euroopan yhteisöjen ensimmäisen oikeusasteen tuomioistuimen työjärjestykseen voidaan tehdä tarvittavat mukautukset, jotta voidaan erityisin menettelysäännöin ottaa huomioon henkistä omaisuutta koskeviin oikeuksiin liittyvien niiden riita-asioiden erityispiirteet, jotka saatetaan ensimmäisen oikeusasteen tuomioistuimen käsiteltäviksi,ON PÄÄTTÄNYT SEURAAVAA:1 artikla Korvataan yhteisöjen tuomioistuimen perussäännöstä tehdyn pöytäkirjan 46 artikla seuraavasti:"46 artiklaAsian käsittelystä Euroopan yhteisöjen ensimmäisen oikeusasteen tuomioistuimessa määrätään tämän perussäännön III osastossa, lukuun ottamatta 20 artiklaa.Tuomioistuinkäsittelyä koskevia täsmentäviä ja täydentäviä määräyksiä annetaan tarvittaessa työjärjestyksessä, joka hyväksytään perustamissopimuksen 168 a artiklan 4 kohdan mukaisesti. Työjärjestyksessä voidaan poiketa tämän perussäännön 37 artiklan 4 alakohdasta sekä 38 artiklasta, jotta niiden riita-asioiden erityispiirteet, jotka kuuluvat henkisen omaisuuden alaan, voidaan ottaa huomioon.Poiketen siitä, mitä tämän perussäännön 18 artiklan neljännessä kohdassa määrätään, julkisasiamies voi esittää perustellut ehdotuksensa ratkaisuiksi kirjallisesti."2 artikla Tämä päätös tulee voimaan 6 päivänä kesäkuuta 1995.Tehty Luxemburgissa 6 päivänä kesäkuuta 1995.Neuvoston puolestaM. BARNIERPuheenjohtaja


title: Komission päätös (EU) 2015/1352, annettu 30 päivänä heinäkuuta 2015, alakohtaisesta maatalouslainsäädännöstä johtuvien tiettyjen menojen maksamisesta euroina Yhdistyneessä kuningaskunnassa (tiedoksiannettu numerolla C(2015) 5124)

text:
               5.8.2015

               FI

               Euroopan unionin virallinen lehti

               L 208/33

         KOMISSION PÄÄTÖS (EU) 2015/1352,
   annettu 30 päivänä heinäkuuta 2015,
   alakohtaisesta maatalouslainsäädännöstä johtuvien tiettyjen menojen maksamisesta euroina Yhdistyneessä kuningaskunnassa

         (tiedoksiannettu numerolla C(2015) 5124)

   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 108 artiklan,
   sekä katsoo seuraavaa:

               (1)

               Asetuksen (EU) N:o 1306/2013 108 artiklassa edellytetään, että jos jäsenvaltio, joka ei ole ottanut euroa käyttöön, päättää maksaa alakohtaisesta maatalouslainsäädännöstä johtuvat menot euroina eikä omana kansallisena valuuttanaan, jäsenvaltion on toteutettava tarvittavat toimenpiteet sen varmistamiseksi, ettei euron käyttö ole järjestelmällisesti edullisempaa kuin kansallisen valuutan käyttö.

               (2)

               Tällaiset Yhdistyneen kuningaskunnan ilmoittamat toimenpiteet hyväksyttiin aiemmin komission päätöksellä 2005/443/EY (2).

               (3)

               Yhdistynyt kuningaskunta ilmoitti 13 päivänä huhtikuuta 2015 komissiolle aikeestaan maksaa erityisjärjestelmiin liittyviä menoja euroina eikä Englannin puntina, ja esitti toimenpiteet, joita sovellettaisiin asetuksen (EU) N:o 1306/2013 108 artiklan mukaisesti sen varmistamiseksi, ettei euron käytöstä Englannin punnan sijasta aiheudu järjestelmällisesti etua.

               (4)

               Yhdistyneen kuningaskunnan suunnittelemat toimenpiteet ovat lyhyesti seuraavat:

                           —

                           toimijoille voidaan maksaa unionin lainsäädännön mukaiset määrät euroina,

                           —

                           myöhemmin tapahtuvaan Englannin punniksi muuntamiseen liittyvät valuuttakurssiriskit kuuluvat kokonaisuudessaan toimijoille,

                           —

                           toimijoiden on tehtävä vähintään yhden vuoden pituinen pysyvä sitoumus,

                           —

                           Euroopan parlamentin ja neuvoston asetuksessa (EU) N:o 1307/2013 (3) tarkoitettujen perustuen ja muiden suorien tukien osalta toimijoiden on suoritettava maksut euroina, jos ne esittävät komission täytäntöönpanoasetuksen (EU) N:o 809/2014 (4) 13 artiklan 1 kohdassa tarkoitetun hakemuksen,

                           —

                           Euroopan parlamentin ja neuvoston asetuksen (EU) N:o 1308/2013 (5) ja neuvoston asetuksen (EU) N:o 1370/2013 (6) mukaisten markkinatoimenpiteiden osalta toimijat on hyväksyttävä vähintään kolme kuukautta etukäteen, jotta niille voidaan suorittaa maksut euroina; myös järjestelyn peruuttamisesta on ilmoitettava kolme kuukautta etukäteen; tämän jälkeen maksuja voidaan suorittaa euroina uudestaan vasta yhden vuoden odotusajan jälkeen.

               (5)

               Mainitut toimenpiteet ovat asetuksessa (EU) N:o 1306/2013 vahvistetun tavoitteen mukaiset, toisin sanoen niiden avulla voidaan estää se, että euron käyttäminen olisi järjestelmällisesti edullisempaa kuin kansallisen valuutan käyttäminen. Sen vuoksi ne olisi hyväksyttävä.

               (6)

               Tästä syystä päätös 2005/443/EY olisi kumottava ja korvattava tällä päätöksellä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Yhdistyneen kuningaskunnan 13 päivänä huhtikuuta 2015 ilmoittamat toimenpiteet, jotka koskevat liitteessä luetellusta alakohtaisesta maatalouslainsäädännöstä sekä tarvittaessa kyseisten välineiden perusteella mahdollisesti annettavista delegoiduista tai täytäntöönpanosäädöksistä johtuvien menojen maksamista euroina.
   2 artikla
   Kumotaan päätös 2005/443/EY.
   3 artikla
   Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.

      Tehty Brysselissä 30 päivänä heinäkuuta 2015.

            Komission puolesta

         Phil HOGAN

            Komission jäsen

      (1)  EUVL L 347, 20.12.2013, s. 549.

      (2)  Komission päätös 2005/443/EY, tehty 14 päivänä kesäkuuta 2005, yhteisen maatalouspolitiikan oikeudellisista välineistä johtuvien tiettyjen kulujen maksamisesta euroina Yhdistyneessä kuningaskunnassa (EUVL L 153, 16.6.2005, s. 33).

      (3)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).

      (4)  Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).

      (5)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).

      (6)  Neuvoston asetus (EU) N:o 1370/2013, annettu 16 päivänä joulukuuta 2013, maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä (EUVL L 346, 20.12.2013, s. 12).

      LIITE

         EUROINA ILMOITETUT JA MAKSETTAVAT TOIMENPITEET

                  Järjestelmä

                  Asetus

                  Suoran tuen järjestelmät

                  Asetus (EU) N:o 1307/2013

                  Naudanlihan interventio-ostot

                  Asetus (EU) N:o 1308/2013
                  Asetus (EU) N:o 1370/2013

                  Viljan interventio-ostot

                  Voin interventio-ostot

                  Rasvattoman maitojauheen interventio-ostot

                  Naudanlihan yksityisen varastoinnin tuki

                  Voin yksityisen varastoinnin tuki

                  Juuston yksityisen varastoinnin tuki

                  Pellavakuidun yksityisen varastoinnin tuki

                  Oliiviöljyn yksityisen varastoinnin tuki

                  Sianlihan yksityisen varastoinnin tuki

                  Lampaan- ja vuohenlihan yksityisen varastoinnin tuki

                  Rasvattoman maitojauheen yksityisen varastoinnin tuki

                  Valkoisen sokerin yksityisen varastoinnin tuki

                  Tuki maidon ja maitotuotteiden toimittamiseen lapsille

                  Vientituet

                  Jalostettujen maataloustuotteiden ja sellaisten tavaroiden, joita ei luetella SEUT-sopimuksen liitteessä I, vientituet

                  Euroopan parlamentin ja neuvoston asetus (EU) N:o 510/2014 (1)

                  Asetus (EU) N:o 1370/2013

         (1)  EUVL L 150, 20.5.2014, s. 1.


title: 2008/836/: Jäsenvaltioiden hallitusten edustajien päätös, tehty 29 päivänä lokakuuta 2008 , EU:n siviilikriisinhallintatehtävien ja sotilasoperaatioiden asiakirjojen käsittelystä

text:
               8.11.2008

               FI

               Euroopan unionin virallinen lehti

               L 299/34

      JÄSENVALTIOIDEN HALLITUSTEN EDUSTAJIEN PÄÄTÖS,
   tehty 29 päivänä lokakuuta 2008,
   EU:n siviilikriisinhallintatehtävien ja sotilasoperaatioiden asiakirjojen käsittelystä
   (2008/836)
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   katsovat, että:

               (1)

               historiallisia arkistoja ja asiakirjojen julkisuutta koskevaa yhteisön lainsäädäntöä ei sovelleta niihin Euroopan unionin siviilikriisinhallintaoperaatioiden ja sotilasoperaatioiden asiakirjoihin, jotka eivät ole jonkin toimielimen hallussa,

               (2)

               tällaiset asiakirjat liittyvät kuitenkin Euroopan unionin toimintaan, joten on asianmukaista, että ne arkistoidaan neuvoston pääsihteeristöön. Asiakirjoja olisi sen jälkeen pidettävä neuvoston hallussa olevina asiakirjoina, jolloin niihin sovelletaisiin Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 (1) sekä Euroopan talousyhteisön ja Euroopan atomienergiayhteisön historiallisten arkistojen avaamisesta yleisölle 1 päivänä helmikuuta 1983 annettua neuvoston asetusta (ETY, Euratom) N:o 354/83 (2),

         OVAT PÄÄTTÄNEET SEURAAVAA:
   1 artikla
   1.   Asetuksen (EY) N:o 1049/2001 sekä asetuksen (ETY, Euratom) N:o 354/83 soveltamiseksi neuvoston pääsihteeristö arkistoi neuvoston puitteissa toteutettavien jo päättyneiden, käynnissä olevien ja tulevien siviilikriisinhallintaoperaatioiden ja sotilasoperaatioiden asiakirjat, kun operaatiot päättyvät, ja niitä pidetään vastedes neuvoston hallussa olevina asiakirjoina.
   2.   Edellä 1 kohdassa tarkoitettuja asiakirjoja eivät ole henkilöstöasioihin liittyvät asiakirjat, sopimukset kolmansien osapuolten kanssa ja niihin liittyvä asiakirja-aineisto eivätkä väliaikaiset asiakirjat.
   3.   Neuvoston pääsihteeristö varmistaa, että jäsenvaltioiden tai muiden viranomaisten turvaluokitellut asiakirjat suojataan neuvoston päätöksellä 2001/264/EY (3) hyväksyttyjen neuvoston turvallisuussääntöjen mukaisesti.
   4.   Jäsenvaltiot avustavat neuvoston pääsihteeristöä 1 kohdassa tarkoitettujen asiakirjojen jäljennösten saamisessa.
   5.   Edellä 1 kohdassa tarkoitetut asiakirjat säilytetään erityisessä paikassa arkistossa. Näitä asiakirjoja käsittelevälle henkilöstölle annetaan tässä yhteydessä Euroopan turvallisuus- ja puolustuspolitiikkaa koskevia asiakirjoja ja turvaluokiteltujen tietojen käsittelyä koskevaa koulutusta.
   2 artikla
   Tämä päätös tulee voimaan sitä seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 29 päivänä lokakuuta 2008.

            Puheenjohtaja

         P. SELLAL

      (1)  EYVL L 145, 31.5.2001, s. 43.

      (2)  EYVL L 43, 15.2.1983, s. 1.

      (3)  EYVL L 101, 11.4.2001, s. 1.


title: Neuvoston päätös (EU) 2015/146, annettu 26 päivänä tammikuuta 2015 , Islannin osallistumista Euroopan unionin, sen jäsenvaltioiden ja Islannin velvoitteiden yhteiseen täyttämiseen ilmastonmuutosta koskevan Yhdistyneiden kansakuntien puitesopimuksen Kioton pöytäkirjan mukaisella toisella velvoitekaudella koskevan Euroopan unionin ja sen jäsenvaltioiden sekä Islannin välisen sopimuksen allekirjoittamisesta Euroopan unionin puolesta

text:
               31.1.2015

               FI

               Euroopan unionin virallinen lehti

               L 26/1

         NEUVOSTON PÄÄTÖS (EU) 2015/146,
   annettu 26 päivänä tammikuuta 2015,
   Islannin osallistumista Euroopan unionin, sen jäsenvaltioiden ja Islannin velvoitteiden yhteiseen täyttämiseen ilmastonmuutosta koskevan Yhdistyneiden kansakuntien puitesopimuksen Kioton pöytäkirjan mukaisella toisella velvoitekaudella koskevan Euroopan unionin ja sen jäsenvaltioiden sekä Islannin välisen sopimuksen allekirjoittamisesta Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Ilmastonmuutosta koskevan Yhdistyneiden kansakuntien puitesopimuksen Kioton pöytäkirja, jäljempänä ’Kioton pöytäkirja’, tuli voimaan 16 päivänä helmikuuta 2005, ja se sisältää oikeudellisesti sitovat päästöjen vähennysvelvoitteet ensimmäiselle velvoitekaudelle (2008–2012) sen liitteessä B lueteltuja osapuolia varten. Unioni hyväksyi Kioton pöytäkirjan neuvoston päätöksellä 2002/358/EY (1). Unioni ja sen jäsenvaltiot ratifioivat Kioton pöytäkirjan sekä sopivat täyttävänsä siihen perustuvat velvoitteet yhteisesti ensimmäisellä velvoitekaudella. Islanti ratifioi Kioton pöytäkirjan 23 päivänä toukokuuta 2002.

               (2)

               Neuvosto piti 15 päivänä joulukuuta 2009 pitämässään istunnossa myönteisenä Islannin pyyntöä velvoitteidensa täyttämisestä toisella velvoitekaudella yhteisesti unionin ja sen jäsenvaltioiden kanssa sekä pyysi komissiota antamaan suosituksen tarvittavien neuvottelujen aloittamisesta Islannin kanssa sopimuksesta, joka on linjassa unionin ilmasto- ja energiapaketissa vahvistettujen periaatteiden ja perusteiden kanssa.

               (3)

               Dohan ilmastokokouksessa joulukuussa 2012 kaikki Kioton pöytäkirjan osapuolet sopivat Dohan muutoksesta, jolla vahvistetaan Kioton pöytäkirjan mukainen toinen velvoitekausi, joka alkaa 1 päivänä tammikuuta 2013 ja päättyy 31 päivänä joulukuuta 2020. Dohan muutoksella muutetaan Kioton pöytäkirjan liitettä B, asetetaan kyseisessä liitteessä luetelluille osapuolille uusia oikeudellisesti sitovia päästöjen hillitsemisvelvoitteita toista velvoitekautta varten sekä muutetaan ja täsmennetään määräyksiä, jotka koskevat osapuolten velvoitteiden täytäntöönpanoa toisella velvoitekaudella.

               (4)

               Unionin, sen jäsenvaltioiden ja Islannin tavoitteet on lueteltu Dohan muutoksessa, jonka alaviitteessä todetaan, että kyseiset tavoitteet perustuvat yhteisymmärrykseen siitä, että ne täytetään yhteisesti Kioton pöytäkirjan 4 artiklan mukaisesti. Dohan muutoksen hyväksymisen yhteydessä unioni, sen jäsenvaltiot ja Islanti antoivat lisäksi 8 päivänä joulukuuta 2012 yhteisen lausuman aikomuksestaan täyttää toista velvoitekautta koskevat velvoitteensa yhteisesti. Lausumasta sovittiin EU-ministerien erillisessä kokouksessa Dohassa, ja neuvosto vahvisti sen 17 päivänä joulukuuta 2012.

               (5)

               Kyseisessä lausumassa unioni, sen jäsenvaltiot ja Islanti totesivat, että Kioton pöytäkirjan 3 artiklan 7 b kohtaa sovelletaan unionin, sen jäsenvaltioiden, Kroatian ja Islannin välisen velvoitteiden yhteistä täyttämistä koskevan sopimuksen nojalla yhteiseen sallittuun päästömäärään ja että sitä ei sovelleta jäsenvaltioihin, Kroatiaan tai Islantiin erikseen, mikä on linjassa Kioton pöytäkirjan 4 artiklan 1 kohdan kanssa, jonka mukaan osapuolet voivat täyttää Kioton pöytäkirjan 3 artiklaan perustuvat velvoitteensa yhteisesti.

               (6)

               Kioton pöytäkirjan 4 artiklan 1 kohdassa edellytetään, että osapuolet, jotka ovat sopineet Kioton pöytäkirjan 3 artiklaan perustuvien velvoitteidensa yhteisestä täyttämisestä, määrittävät kullekin tällaisen sopimuksen osapuolelle sallitun päästötason kyseisessä sopimuksessa. Kioton pöytäkirjan 4 artiklan 2 kohdan mukaan velvoitteiden yhteistä täyttämistä koskevan sopimuksen osapuolet ilmoittavat Kioton pöytäkirjan sihteeristölle sopimuksensa ehdot pöytäkirjan ratifioimis- tai hyväksymiskirjojensa tallettamispäivänä.

               (7)

               Neuvosto antoi 17 päivänä joulukuuta 2013 komissiolle valtuudet aloittaa neuvottelut unionin, sen jäsenvaltioiden ja Islannin välisestä velvoitteiden yhteistä täyttämistä koskevasta sopimuksesta.

               (8)

               Komissio on neuvotellut unionin puolesta Euroopan unionin ja sen jäsenvaltioiden sekä Islannin välisen sopimuksen Islannin osallistumisesta Euroopan unionin, sen jäsenvaltioiden ja Islannin velvoitteiden yhteiseen täyttämiseen ilmastonmuutosta koskevan Yhdistyneiden kansakuntien puitesopimuksen Kioton pöytäkirjan mukaisella toisella velvoitekaudella, jäljempänä ’sopimus’.

               (9)

               Sen varmistamiseksi, että velvoitteiden yhteiseen täyttämiseen liittyvät Islannin velvoitteet vahvistetaan ja niitä sovelletaan syrjimättömästi siten, että Islantia ja jäsenvaltioita kohdellaan yhdenmukaisesti, Islannin päästötaso on määritetty tavalla, joka vastaa sekä Kioton pöytäkirjan liitteen B, sellaisena kuin se on muutettuna Dohan muutoksella, kolmannessa sarakkeessa esitettyä määrällistä päästövähennystavoitetta että unionin lainsäädäntöä, mukaan lukien vuoden 2009 ilmasto- ja energiapaketti sekä periaatteet ja perusteet, joille kyseisen lainsäädännön tavoitteet perustuvat.

               (10)

               Sopimus olisi allekirjoitettava unionin puolesta sillä varauksella, että sen tekeminen saatetaan päätökseen myöhemmin,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa unionin puolesta Euroopan unionin ja sen jäsenvaltioiden sekä Islannin välinen sopimus Islannin osallistumisesta Euroopan unionin, sen jäsenvaltioiden ja Islannin velvoitteiden yhteiseen täyttämiseen ilmastonmuutosta koskevan Yhdistyneiden kansakuntien puitesopimuksen Kioton pöytäkirjan mukaisella toisella velvoitekaudella sillä varauksella, että mainitun sopimuksen tekeminen saatetaan päätökseen (2).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 26 päivänä tammikuuta 2015.

            Neuvoston puolesta

            Puheenjohtaja

         J. DŪKLAVS

      (1)  Neuvoston päätös 2002/358/EY, tehty 25 päivänä huhtikuuta 2002, ilmastonmuutosta koskevan Yhdistyneiden Kansakuntien puitesopimuksen Kioton pöytäkirjan hyväksymisestä Euroopan yhteisön puolesta sekä sen velvoitteiden täyttämisestä yhteisesti (EYVL L 130, 15.5.2002, s. 1).

      (2)  Sopimuksen teksti julkaistaan yhdessä sen tekemistä koskevan päätöksen kanssa.


title: Neuvoston päätös 2011/752/YUTP, annettu 24 päivänä marraskuuta 2011 , Kosovossa toteutettavasta Euroopan unionin oikeusvaltio-operaatiosta, EULEX KOSOVO, hyväksytyn yhteisen toiminnan 2008/124/YUTP muuttamisesta

text:
               25.11.2011

               FI

               Euroopan unionin virallinen lehti

               L 310/10

         NEUVOSTON PÄÄTÖS 2011/752/YUTP,
   annettu 24 päivänä marraskuuta 2011,
   Kosovossa (1) toteutettavasta Euroopan unionin oikeusvaltio-operaatiosta, EULEX KOSOVO, hyväksytyn yhteisen toiminnan 2008/124/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 4 päivänä helmikuuta 2008 yhteisen toiminnan 2008/124/YUTP (2).

               (2)

               Neuvosto hyväksyi 9 päivänä kesäkuuta 2009 yhteisen toiminnan 2009/445/YUTP (3), jolla muutettiin yhteistä toimintaa 2008/124/YUTP korottamalla rahoitusohjetta Kosovossa toteutettavaan Euroopan unionin oikeusvaltio-operaatioon, jäljempänä ’EULEX KOSOVO’, liittyvien menojen kattamiseksi yhteisen toiminnan 2008/124/YUTP voimassaolon päättymiseen saakka.

               (3)

               Neuvosto hyväksyi 8 päivänä kesäkuuta 2010 päätöksen 2010/322/YUTP (4), jolla muutettiin yhteistä toimintaa 2008/124/YUTP ja jatkettiin sen voimassaoloa kahdella vuodella 14 päivään kesäkuuta 2012 saakka.

               (4)

               Nykyinen rahoitusohje on voimassa 14 päivään joulukuuta 2011 saakka. Yhteistä toimintaa 2008/124/YUTP olisi muutettava siten, että uudesta rahoitusohjeesta säädetään ajanjaksoksi, joka alkaa 15 päivänä joulukuuta 2011 ja päättyy 14 päivänä kesäkuuta 2012.

               (5)

               EULEX KOSOVO -operaatio toteutetaan tilanteessa, joka saattaa huonontua ja joka voisi haitata Euroopan unionista tehdyn sopimuksen 21 artiklassa määrättyjen yhteisen ulko- ja turvallisuuspolitiikan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan yhteisen toiminnan 2008/124/YUTP 16 artiklan 1 kohta seuraavasti:

      ”1.   EULEX KOSOVOon liittyviin menoihin tarkoitettu rahoitusohje 14 päivään lokakuuta 2010 saakka on 265 000 000 euroa.
      EULEX KOSOVOon liittyviin menoihin tarkoitettu rahoitusohje 15 päivästä lokakuuta 2010 lähtien 14 päivään joulukuuta 2011 saakka on 165 000 000 euroa.
      EULEX KOSOVOon liittyviin menoihin tarkoitettu rahoitusohje 15 päivästä joulukuuta 2011 lähtien 14 päivään kesäkuuta 2012 saakka on 72 800 000 euroa”.

   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä marraskuuta 2011.

            Neuvoston puolesta

            Puheenjohtaja

         W. PAWLAK

      (1)  Yhdistyneiden kansakuntien turvallisuusneuvoston päätöslauselman 1244 (1999) mukaisesti.

      (2)  EUVL L 42, 16.2.2008, s. 92.

      (3)  EUVL L 148, 11.6.2009, s. 33.

      (4)  EUVL L 145, 11.6.2010, s. 13.